O πλανήτης Γη, δεν είναι έτοιμος για την serial killer ταινία του Κουέντιν Ταραντίνο | FLIX\nΟ ομιλητικός σκηνοθέτης βρέθηκε απροειδοποίητα στο φεστιβάλ του Μπουσάν και κουβέντιασε με τον Μπονγκ Τζουν-χο, για το σινεμά τους.\n17 Οκτ 2013 Γιώργος Κρασσακόπουλος\n«Ηρθα εδώ αυθόρμητα. Μιλούσα με έναν φίλο στο τηλέφωνο που είχε δουλέψει για το «Snowpiercer» και μου έλεγε ότι ήταν στο φεστιβάλ του Μπουσάν με τον Μπονγκ Τζουν-χο για την προβολή της ταινία. Μου αρέσει πολύ το σινεμά του και δεν τον είχα γνωρίσει πότε κι έτσι αποφάσισα να έρθω». Ετσι εξήγησε την απόφασή του να επισκεφθεί απροειδοποίητα το φεστιβάλ του Μπουσάν λίγο πριν την λήξη του, κάτι που οι διοργανωτές του, εκμεταλλεύθηκαν για να οργανώσουν μια ανοιχτή συζήτηση ανάμεσα στους δύο σκηνοθέτες.\nΣύμφωνα με τις κακές γλώσσες πάντως, η επίσκεψη του Ταραντίνο, δεν ήταν και τόσο αυθόρμητη, αλλά καθοδηγούμενη από τον Χάρβεϊ Γουαϊνστάιν, προκειμένου ο κολλητός του σκηνοθέτης να ηρεμήσει τα πνεύματα ανάμεσα στην Weinstein Company και τον Μπονγκ Τζουν-χο, αφού οι φήμες θέλουν τον τελευταίο να έχει εξοργιστεί από τις μεγάλες αλλαγές που έχει κάνει ο Γουάινσταϊν στο «Snowpiercer» για την εκδοχή που θα βγει στις Αμερικάνικες αίθουσες.\nΣε κάθε περίπτωση το κλίμα στην κουβέντα που έγινε στο Μπουσάν ήταν κάτι παραπάνω από φιλικό, με τους δύο σκηνοθέτες να ανταλλάσσουν κομπλιμέντα και κινηματογραφικές ιδέες, για το πως θα γύριζε ο ένας τις ταινίες του άλλου, για το αμερικάνικο και το Κορεάτικο σινεμά.\nΚι όταν με αφορμή το «Memories of Murder» η κουβέντα ήρθε στα serial killer films, o Ταραντίνο ειπε: «Ο πλανήτης Γη, δεν θα μπορούσε να αντέξει μια δική μου ταινία για έναν κατά συρροή δολοφόνο. Νομίζω ότι αν την έκανα θα αποκάλυπτα την αρρώστια μου περισσότερο απ΄όσο θα έπρεπε. Είχα βεβαίως αναμειχθεί στο «Γεννημένοι Δολοφόνοι» του Ολιβερ Στόουν, οπότε κάτά κάποιο τρόπο, την έχω κάνει... Αυτή είναι η δική μου serial killer movie... Σιχαίνομαι αυτή την ταινία. Αν σας αρέσουν οι ταινίες μου μην δείτε ποτέ το «Γεννημένοι Δολοφόνοι». Είναι για τον π**τσο».\nΔεν ξέρουμε για τον υπόλοιπο πλανήτη γη, αλλά εμείς εδώ πάντως, είμαστε έτοιμοι και πρόθυμοι να δούμε μια serial killer ταινία του Κουέντιν Ταραντίνο. Ειδικά μια που δεν θα είναι όπως το «Natural Born Killers»...\nΠροηγούμενο 200 επεισόδια μετά, ακόμα «Grey’s Anatomy» Επόμενο 7ο TiSFF: οι μικρού μήκους ταινίες κάνουν πάρτι στη Θεσσαλονίκη


Ολυμπιακός - Παναθηναϊκός (2-3): Μεγάλη ανατροπή στο βόλεϊ\nΓΡΑΦΕΙ: THETOC TEAM news 13 Φεβ. 20 (22:47)\nΜετά τις μολότοφ και τα δακρυγόνα, στο Ρέντη έπεσε και… ρουκέτα, αλλά αυτή ήταν αγωνιστική, με τον Παναθηναϊκό να “αλώνει” την έδρα του Ολυμπιακού στον πρώτο τελικό για το Λιγκ Καπ.\nΜεγάλη νίκη της Σάκκαρη - Προκρίθηκε στους «4» με ανατροπή!\nΠΡΟΒΛΗΜΑΤΑ ΓΙΑ ΜΙΚΕΛ ΑΡΤΕΤA 19&nbspΦεβ&nbsp2020 |&nbsp18:16\nΔύο πλήγματα δέχθηκε η Άρσεναλ πριν εμφανιστεί στο «Γ. Καραϊσκάκης», αφού Εζίλ και Τορέιρα έμειναν εκτός αποστολής\nΠΡΟΦΟΡΙΚΑ ΜΕ ΜΑΡΙΝΑΚΗ 17&nbspΦεβ&nbsp2020 |&nbsp23:43


8 πράγματα που δεν ήξερες για τους ιδρυτές του Hogwarts - The Daily Owl\npost-template-default,single,single-post,postid-42370,single-format-standard,eltd-core-1.2.1,flow child-child-ver-1.0.1,flow-ver-1.6.3,,eltd-smooth-page-transitions,ajax,eltd-grid-1300,eltd-blog-installed,page-template-blog-standard,eltd-header-type2,eltd-fixed-on-scroll,eltd-default-mobile-header,eltd-sticky-up-mobile-header,eltd-menu-item-first-level-bg-color,eltd-dropdown-default,wpb-js-composer js-comp-ver-6.0.5,vc_responsive\n8 πράγματα που δεν ήξερες για τους ιδρυτές του Hogwarts\nΠερίπου χίλια χρόνια πριν τα γεγονότα των βιβλίων Harry Potter, δυο μάγισσες και δυο μάγοι στη Μεγάλη Βρετανία αποφάσισαν να ιδρύσουν τη Σχολή Hogwarts για Μαγείες και Ξόρκια, με σκοπό οι νεαρές μάγισσες και μάγοι της χώρας να μπορούν να λαμβάνουν με συστηματικό τρόπο την απαιτούμενη εκπαίδευση και καλλιέργεια των μαγικών τους ικανοτήτων. Salazar Slytherin, Godric Gryffindor, Helga Hufflepuff και Rowena Ravenclaw παραμέρισαν τις όποιες διαφορές τους και εργάστηκαν επί χρόνια για το καλό του σχολείου, μέχρι τη δραματική αποχώρηση του πρώτου. Ακολουθούν λεπτομέρειες από τις ζωές των ιδρυτών του Hogwarts που ίσως να μη γνώριζες.\nRavenclaw, Slytherin και Gryffindor υπέρ του διαχωρισμού των μαθητών\nΤο Καπέλο της Επιλογής, σε ένα τραγούδι του στο Τάγμα του Φοίνικα περιγράφει πόσο καλές σχέσεις είχαν μεταξύ τους οι Κοιτώνες Slytherin και Gryffindor, όπως και οι Hufflepuff και Ravenclaw, μέχρι τη στιγμή που οι ιδρυτές αποφάσισαν να αλλάξουν την αρχική στάση τους απέναντι στο ποιους μαθητές θα επέλεγαν να διδάξουν στους Κοιτώνες τους. Έτσι, η επιλεκτικότητα των τριών ιδρυτών άρχισε να λειτουργεί σε βάρος της αρμονίας ανάμεσα στους Κοιτώνες και τους μαθητές τους, πράγμα με το οποίο το Καπέλο της Επιλογής είχε διαφωνήσει ανοιχτά.\nΗ Κάμαρα με τα Μυστικά ως αίθουσα διδασκαλίας\nΗ αρχική πρόθεση του Slytherin, κατά την κατασκευή της Κάμαρας με τα Μυστικά, ήταν να χρησιμοποιηθεί για διδακτικούς σκοπούς και συγκεκριμένα για τις Σκοτεινές Τέχνες, όπως υπονοείται σε ένα κείμενο του Pottermore. Η μυστικότητα ήταν απαραίτητη για τον Slytherin καθώς οι υπόλοιποι ιδρυτές δεν θα ενέκριναν αυτή τη διδακτέα ύλη.\nΤο Καπέλο της Επιλογής ανήκε στον Gryffindor\nΘα μπορούσε να συνιστά (κάπως, κάποτε) και ένα απλό καθημερινό καπέλο μάγου, το οποίο μετά την ίδρυση του Hogwarts να μετατράπηκε σε ένα πολύτιμο μαγικό αντικείμενο στο οποίο ενσωματώνεται η σοφία και των 4 ιδρυτών της Σχολής. Το Καπέλο έχει διάφορες μαγικές ιδιότητες, μεταξύ των οποίων και η Διεισδυτική, με τη βοήθεια της οποίας μπορεί να “διαβάζει” το μυαλό των μαθητών και να τους κατατάσσει στον κατάλληλο για αυτούς Κοιτώνα.\nΕκπροσώπηση κάθε περιοχής της Μεγάλης Βρετανίας\nΟι αντιστοιχίες των Κοιτώνων με τις περιοχές της Μεγάλης Βρετανίας είναι Ravenclaw – Σκωτία, Hufflepuff – Ουαλία, Slytherin – Ανατολική Αγγλία. Ως προς τον Κοιτώνα Gryffindor, υπάρχει διχογνωμία, καθώς λέγεται πως ο Godric καταγόταν είτε από τη Σκωτία είτε από κάποιο χωριό στη δυτική πλευρά της Αγγλίας.\nHelga Hufflepuff, η Βέφα Αλεξιάδου του Hogwarts\nΗ Helga Hufflepuff ήταν δεινή μαγείρισσα, που είχε δημιουργήσει δικά της ξόρκια σχετικά με το φαγητό και το μαγείρεμα. Σύμφωνα με μια θεωρία, το κύπελλο του Hufflepuff ήταν ένα μαγικό αντικείμενο στο οποίο η ίδια έδωσε την ιδιότητα μαζικής αναπαραγωγής ώστε να καλύπτει ανάγκες εστίασης σε μεγάλες γιορτές. Οι συνταγές της ήταν τόσο πετυχημένες που χρησιμοποιούνται ακόμα και σήμερα από τα Ξωτικά της κουζίνας του σχολείου, τα οποία ξεκίνησαν να εργάζονται εκεί με δική της πρωτοβουλία, καθώς θεωρούσε ότι στα σπίτια των μάγων οι συνθήκες εργασίας δεν θα ήταν ποτέ καλές για τα ίδια – πράγμα για το οποίο είχε δίκιο.\nRowena Ravenclaw, η Zaha Hadid του Hogwarts\nΟ σχεδιασμός του κάστρου Hogwarts πραγματοποιήθηκε από την Rowena Ravenclaw, στης οποίας τις ειδικότητες συμπεριλαμβανόταν και η μαγική αρχιτεκτονική. Σε εκείνη οφείλεται κατά πάσα πιθανότητα και η ίδια η ονομασία Hogwarts που δόθηκε στο κάστρο, χάρη σε ένα όνειρο που είχε δει, όπου, σύμφωνα με την περιγραφή στην αγγλική γλώσσα, ένα “warty hog” (είδος αγριόχοιρου) την είχε οδηγήσει σε έναν γκρεμό δίπλα στη Μεγάλη Λίμνη. Αυτό το στοιχείο υπήρχε στο πρώτο website της Τζ.Κ. Ρόουλινγκ και συγκεκριμένα στις απαντήσεις ενός τεστ.\nSalazar όπως δικτάτορας\nΗ Τζ.Κ. Ρόουλινγκ έζησε στην Πορτογαλία από το 1990 ως το 1993. Από εκεί εμπνεύστηκε το όνομα του Slytherin, με αφορμή τον Πορτογάλο δικτάτορα António de Oliveira Salazar, ο οποίος παρέμεινε στην εξουσία από το 1932 ως το 1968.\nΣε ποιους Κοιτώνες θα ανήκαν οι Harry, Hermione και Ron αν όχι στον Gryffindor;


To Alcatel Onetouch smartwatch θα λειτουργεί και με το iOS - AppleWorldHellas Blog\nHome / Accessories / To Alcatel Onetouch smartwatch θα λειτουργεί και με το iOS\nTo Alcatel Onetouch smartwatch θα λειτουργεί και με το iOS\nPosted by: idimitris in Accessories January 5, 2015\tComments Off 358 Views\nΗ Alcatel είναι απίστευτα ενθουσιασμένη με το νέο της smartwatch σε τέτοιο σημείο που έδωσε ένα μικρό preview την προηγούμενη εβδομάδα πριν την επίσημη παρουσίαση του. Στο CES σήμερα η εταιρεία έδωσε περισσότερα στοιχεία της συσκευής με κορυφαίο το γεγονός πως θα είναι συμβατή και με iOS συσκευές και με μια τιμή που θα ανέρχεται στα $149.\nΤο Watch όπως είναι η επίσημη ονομασία του λοιπόν έχει ένα σημαντικό πλεονέκτημα μιας και θα μπορεί να είναι προσιτό τόσο από χρήστες Android όσο και iOS συσκευών. Η εταιρεία επίσης τόνισε πως το νέο αυτό wearable θα έχει όλα τα τελευταία χαρακτηριστικά συμπεριλαμβανομένων του ελέγχου μουσικής αλλά και της ανάγνωσης ειδοποιήσεων.\nΑρχικά δεν θα υπάρχει κάποιο app store για το smartwatch και έτσι οι χρήστες θα πρέπει να περιοριστούν στις προ εγκατεστημένες εφαρμογές. Η Alcatel όμως τονίζει πως αυτό το γεγονός θα αλλάξει σύντομα.\nΤο Watch θα έχει μια 210mAh μπαταρία που θα δίνει αυτονομία δυόμισι ημερών κανονικής χρήσης ενώ θα έχει ενσωματωμένους αισθητήρες όπως heart rate monitor, accelerometer, gyroscope, αλλά και ένα altitude meter. Έχει προστασία IP67 για το νερό και στην καρδία του βρίσκετε ένα STMicroelectronics STM429 chipset.\nΗ οθόνη του αγγίζει τις 1.22 ίντσες και όπως και το Moto 360 είναι ολοστρόγγυλο με μικρά bezels. Επίσης θα υπάρχει και φυσικό κουμπί στην μια άκρη της συσκευής.\nΤο Watch θα γίνει διαθέσιμο σε 4 εκδόσεις – ένα με ένα αθλητικό λουράκι σε κόκκινο χρωματισμό, ένα με άσπρο λουράκι και τα άλλα δύο θα έχουν μεταλλικά μπρασελέ.\nΗ τιμή του τέλος στα μόλις $149 σίγουρα το κάνει μια επιλογή που δύσκολα κάποιος θα προσπεράσει. Η Alcatel δεν έχει ενημερώσει ακόμη για το πότε η συσκευή θα είναι διαθέσιμη στην αγορά.\nPrevious: Ένας εξωτερικός δίσκος λεπτότερος από το iPhone 6 Plus\nNext: Η Apple μπορεί να επαναφέρει το #Bendgate από μόνη της ως χαρακτηριστικό των iPhones


B114 - Αρχάγγελος Ραγουήλ\nB114 - Μέσο Κοραλλί/Βαθύ Ματζέντα\nΓεννήθηκε στις 11:11 Ώρα Γκρίνουιτς, στις 11 Νοεμβρίου 2015.\nΟ πρωταρχικός στόχος του B114 είναι οι ανθρώπινες σχέσεις, ο τρόπος που σχετιζόμαστε αναμεταξύ μας. Υπάρχουν πολύ λίγοι άνθρωποι που επιτρέπουν πραγματικά στους άλλους να είναι αυτό που είναι. Αυτό ίσως να οφείλεται στο γεγονός ότι πολύ συχνά δεν επιτρέπουμε στον εαυτό μας να είναι αυτό που είναι κι έτσι είναι δύσκολο να μην έχουμε προσδοκίες ο ένας για τον άλλο. Με αυτή την έννοια μπορούμε να βασιστούμε στον Ραγουήλ, όντας ένας μεσολαβητής που βοηθάει ή αποκαθιστά την αρμονία οπουδήποτε υπάρχει δυσαρμονία.\nΣτην Ιουδαϊκή παράδοση, ο Ραγουήλ αναφέρεται ως ο Αρχάγγελος της αρμονίας και της δικαιοσύνης, γνωστός πως θεραπεύει-επιλύει διαφωνίες ή παρεξηγήσεις. Ο Ραγουήλ διαχειρίζεται τις σχέσεις ανάμεσα στου αγγέλους και τους ανθρώπους. Έχει λεχθεί ότι ο Ραγουήλ είναι ένας Αρχάγγελος που επιβλέπει την εργασία και την εξουσία των άλλων Αρχαγγέλων.\nΌπως συμβαίνει με τα ζώα ή τα φυτά, έτσι και οι σχέσεις μας χρειάζονται φροντίδα, προσοχή και γαλούχηση. Η τοποθέτηση της αγάπη μας στα μικρά πράγματα αυξάνει την αγάπη στον τρόπο που σχετιζόμαστε με τους άλλους.\nΔεν έχει να κάνει πάντα με το να έχουμε την ίδια γνώμη ή άποψη με τους φίλους μας, όσο με το πώς μπορούμε να ακούμε ως φίλοι και να προσπαθούμε να αντιλαμβανόμαστε την οπτική των άλλων όπως κάνουμε εμείς με τη δική μας. Ο Αρχάγγελος Ραγουήλ φέρνει συγχώρεση, ειρήνη και ηρεμία ανάμεσα στους ανθρώπους και θεραπεύει τις παρεξηγήσεις. Ο Ραγουήλ μπορεί να μας βοηθήσει να αποκτήσουμε μια νέα επίγνωση για όλες τις σχέσεις μας.\nΌσο πιο άξιοι νιώθουμε μέσα μας, τόσο λιγότερη θα είναι η αίσθηση της έλλειψης στις σχέσεις μας με τους άλλους. Για να μπορούμε να βλέπουμε και τις δύο πλευρές μιας κατάστασης, βοηθάει επιφέροντας ισορροπία σε κάθε επακόλουθη δράση. Στον Ραγουήλ υπάρχει επίσης μια ισχυρή μη-επικριτική ποιότητα. Καθώς φέρνουμε την πιθανότητα της μη-επικριτικής επίγνωσης στον εαυτό μας, μας βοηθάει επίσης να μην κρίνουμε τους άλλους. Αυτή είναι η διάσωση του κοραλλί.\nΚάποιες φορές μπορεί να αισθανόμαστε πως μας κακομεταχειρίζονται ή πως δεν μας σέβονται. Μπορούμε άραγε να αντιληφθούμε ότι αυτή η κατάσταση ξεκινάει μέσα μας κι όχι έξω από τον εαυτό μας; Με τη χρήση του Ραγουήλ έχουμε τη δυνατότητα να αποκτήσουμε ένα νέο είδος αυτοπεποίθησης, μια νέα αίσθηση αυτο-αξίας.\nΤο 114 είναι επίσης σαν μια πύλη για να αφήσουμε πίσω μας όλα όσα αφορούν το ηλιακό πλέγμα και να προχωρήσουμε έτσι ώστε να καταφέρουμε να εξελιχθούμε στο ταξίδι της εξατομίκευσης (το τιρκουάζ είναι το συμπληρωματικό-αντίθετο του κοραλλί). Το 1 είναι η φυσική μας διάσωση. Βοηθάει πάντα να ενσωματώνουμε πράγματα και καταστάσεις σε φυσικό επίπεδο και αυτό τονίζεται διπλά στον Ραγουήλ μαζί με τη γείωση του 4.\nΌταν παρουσίαζα το σεμινάριο Δασκάλου-Εισηγητή Aura-Soma Essentials (Βασικά Στοιχεία Aura-Soma) στην Ιαπωνία πριν από λίγες ημέρες, ένιωθα έντονα να έρχεται κοντά μου η φυσική διάσωση του 14. Αυτό θα μπορούσε να αφορά μια πραγματική ευκαιρία για να σχετιστούμε με το αστέρι, όχι από επάνω ή απ’ έξω, αλλά να γίνουμε το αστέρι που είμαστε.\nΗ κοράλλι διάσωση μας προσκαλεί να προχωρήσουμε πέρα από την επίκριση, για να αναγνωρίζουμε και να γαλουχούμε τον ίδιο τον πυρήνα της ύπαρξής μας, για να μπορούμε να σχετιζόμαστε με αυτοπεποίθηση και εμπιστοσύνη από αυτό το μέρος μέσα μας. Καθώς συνειδητοποιούμε πτυχές του εαυτού μας, μπορεί να μας είναι δύσκολο απλά και μόνο να τις παρατηρούμε, και να μην εμμένουμε σε αυτές. Ο Ραγουήλ μας ζητάει να εκφράζουμε το καλύτερό μας κάθε στιγμή. Όταν δίνουμε φροντίδα στον εαυτό μας και είμαστε ευγενικοί μαζί του βελτιώνεται η ποιότητα σε όλες τις σχέσεις μας με τους άλλους.\nΟ Ραγουήλ μπορεί να μας βοηθήσει να ξεπερνάμε τη σύγκριση. Είναι σημαντικό να γνωρίζουμε ότι χρειάζεται να τιμούμε το μονοπάτι μας. Με τον ίδιο τρόπο είναι επίσης σημαντικό να τιμούμε και το μονοπάτι των άλλων. Ο καθένας μας μπορεί να είναι μέρος της λύσης, αν τιμούμε ο ένας τον άλλον, κι έτσι η παύση της σύγκρισης μπορεί να αποβεί πολύ χρήσιμη. Μία από τις βασικές κρυσταλλικές ενέργειες μέσα στον Ραγουήλ είναι η Ακουαμαρίνα, η οποία μας βοηθάει να είμαστε ακέραιοι με τον εαυτό μας και να εκφράζουμε την αλήθεια μας από την καρδιά· μας βοηθάει επίσης να είμαστε σε ευθυγράμμιση με τις βασικές αξίες της ψυχής μας.\nΤο βαθύ ματζέντα υπάρχει για να μας υπενθυμίζει πάντα ότι μπορούμε να τοποθετούμε τη φροντίδα και τη ζεστασιά στα μικρά πράγματα, σε εκείνα τα πράγματα που συνήθως κάνουμε αυτόματα ή ασυνείδητα. Συγκεκριμένα, το βαθύ ματζέντα εδώ σε σχέση με το μέσο κοραλλί, στον Αρχάγγελο Ραγουήλ, προσπαθεί να διασώσει την επίγνωσή μας για να μπορούμε να είμαστε περισσότερο συνειδητοί σε ό,τι κάνουμε, να είμαστε παρόντες ή προσεκτικοί σε όλες μας τις πράξεις. Υπάρχει μια σύνδεση ανάμεσα στον σκοπό του Ραγουήλ και στη Δασκάλα Λαίδη Πόρσια.\nΟ Ραγουήλ αφορά τη δικαιοσύνη και την αρμονία κυρίως σε σχέση με τις ανθρώπινες αλληλεπιδράσεις. Όταν προσφέρουμε απρόσκλητες συμβουλές ή απόψεις αυτό μπορεί να προκαλέσει αναστάτωση στους άλλους και εδώ ο Ραγουήλ μας υποστηρίζει να περιμένουμε μέχρι να μας ζητηθεί, στην πραγματικότητα να ασκήσουμε ένα αξίωμα της Aura-Soma: την «μη παρεμβατικότητα». Ο Ραγουήλ προσφέρει μη-επικριτική επίγνωση για να δίνουμε στους άλλους το χώρο να έρχονται σε επαφή με τις δικές τους ενοράσεις ή με την αλήθεια τους και να μην επιβάλλουμε το οτιδήποτε.\nΑισθάνομαι πως αυτό είναι ιδιαίτερα σημαντικό αυτή την εποχή. Συχνά παρέχονται συμβουλές όταν αυτές είναι απρόσκλητες, κάτι που δεν είναι χρήσιμο. Πολλές φορές αυτό γίνεται στο όνομα της φροντίδας ή της αγάπης, με αντίθετο όμως αποτέλεσμα. Ο Ραγουήλ μπορεί να μας βοηθήσει να είμαστε πραγματικά μη παρεμβατικοί, να προσφέρουμε έναν υποστηρικτικό χώρο έτσι ώστε όσοι σχετίζονται μαζί μας να μπορούν να βρίσκουν τη δική τους αλήθεια ή να έρχονται σε επαφή με τη δική τους αντίληψη.\nΈνας από τους λόγους που ο Ραγουήλ περιέχει έναν σπόρο αλλαγής μέσα στο σύστημα Aura-Soma είναι επειδή αυτός ο Αρχάγγελος μας βοηθάει να επιστρέψουμε στην αρμονία, στις βασικές μας αξίες ή αρχές. Όταν αποβάλλουμε την επίκριση και απλά καλλιεργούμε την επίγνωση, έχουμε τη δυνατότητα να αντιλαμβανόμαστε περισσότερα, να έχουμε μεγαλύτερη διαύγεια, κάτι που αποτελεί μέρος εκείνου που ο Ραγουήλ μας προσφέρει αυτή την εποχή.\nΌταν ο Ενώχ επισκέφθηκε το θνητό κόσμο, ήταν ο Ραγουήλ που τον μετέφερε ανάμεσα στους κόσμους. Ως Φίλος του Θεού, ο Αρχάγγελος Ραγουήλ μας θυμίζει αυτό που επειγόντως πρέπει να θυμηθούμε.\nΌταν έχουμε αρχίσει να ξεχνάμε, ο Ραγουήλ μας υπενθυμίζει να είμαστε σε εγρήγορση και προσεκτικοί και να στρέφουμε την προσοχή μας σε αυτό που συμβαίνει ή σε αυτό που κάνουμε τώρα.


«Θέλω νταμπλ» | Onsports.gr\nhome ΠοδόσφαιροΕυρώπηΙταλία«Θέλω νταμπλ» Κοινοποιήστε\n«Θέλω νταμπλ»\tΣυντάκτης: Onsports Team\nΔημοσίευση: Τρίτη, 19 Απριλίου 2011 14.43\nΟ Ρομπίνιο δήλωσε ότι θέλει να κατακτήσει και το πρωτάθλημα και το κύπελλο Ιταλίας, με τη φανέλα της Μίλαν.\tΟ Βραζιλιάνος επιθετικό των «ροσονέρι», λίγο πριν τους ημιτελικούς με την Παλέρμο μίλησε στο επίσημο κανάλι της ομάδας του Μιλάνο και υποστήριξε ότι στοχεύει και στα δύο τρόπαια που μπορεί να κατακτήσει. «Η Μίλαν δεν στοχεύει μόνο στο πρωτάθλημα, αλλά θέλει να κατακτήσει και το κύπελλο. Το να κερδίζεις τρόπαια είναι πολύ σημαντικό», είπε μεταξύ άλλων ο Ρομπίνιο και πρόσθεσε: «Το πρωτάθλημα δε σημαίνει ότι δε μπορούμε να κάνουμε τίποτα άλλο. Είναι η φιλοσοφία μας, είμαστα μια δυνατή ομάδα και αυτό κάνει τη διαφορά, ανεξάρτητα από το ποιος παίζει. Είμαστε έτοιμοι για νίκη την Τετάρτη (20/04)».\tΚατηγορία: Ιταλία


Αθήνα: Συνέλευση Αλληλεγγύης στον 16χρονο Κώστα Μπ. που νοσηλεύεται στο ΚΑΤ (22/09) – Mpalothia\nΑρχική » mpalothia - BLOG | Τελευταία νέα » Αθήνα: Συνέλευση Αλληλεγγύης στον 16χρονο Κώστα Μπ. που νοσηλεύεται στο ΚΑΤ (22/09)\nΑθήνα: Συνέλευση Αλληλεγγύης στον 16χρονο Κώστα Μπ. που νοσηλεύεται στο ΚΑΤ (22/09)\nΑλληλεγγύη στον 16χρονο Κώστα Μπ. που βρίσκεται βαριά τραυματισμένος στο ΚΑΤ μετά τη σύλληψη του στα Εξάρχεια\nΣτις 16 Σεπτεμβρίου πραγματοποιείται μαζική-μαχητική αντιφασιστική διαδήλωση, μνήμης και τιμής στον Παύλο Φύσσα, με κατεύθυνση τα γραφεία της Χρυσής Αυγής, η οποία και πραγματοποίησε στάση έξω από την αμερικάνικη πρεσβεία ως ένδειξη τιμής στην Heather Heyer που έπεσε στο Σάρλοτσβιλ των ΗΠΑ αγωνιζόμενη ενάντια στο φασισμό. Στον αστυνομικό φραγμό ξεσπούν συγκρούσεις οι οποίες και συνεχίζονται μέχρι τη ΓΑΔΑ στη Λεωφόρο Αλεξάνδρας. Όλα αυτά τα ένστολα καθάρματα που προμήθευαν όπλα, έδιναν πληροφορίες, και συνόδευαν σε κάθε εγκληματική τους ενέργεια τα ναζιστικά τάγματα έφοδου, και στις 16 Σεπτεμβρίου προστάτευαν τα κεντρικά γραφεία της Χρυσής Αυγής δέχτηκαν τη δίκαιη οργή των αντιφασιστών. Το μήνυμα ήταν σαφές: “Ο φασισμός δεν μπορεί να πολεμηθεί, παρά μονάχα ως καπιταλισμός στην πιο ωμή και καταπιεστική του μορφή”.\nΤην ίδια μέρα, στις 4 τα ξημερώματα περίπου, συλλαμβάνεται στα Εξάρχεια ο 16χρονος Κώστας Μπ, ενώ είχε προηγηθεί επίθεση σε δυνάμεις των ΜΑΤ στην περιοχή. Οι ένστολοι φονιάδες ξυλοκοπούν άγρια τον Κώστα Μπ. και τον οδηγούν στη ΓΑΔΑ. Αυτή τη στιγμή νοσηλεύεται στην Εντατική του ΚΑΤ.\nΗ έρευνα για τις συνθήκες κάτω από τις οποίες συνέβη ο βαρύτατος τραυματισμός του 16χρονου βρίσκεται σε εξέλιξη. Εξετάζονται οι μαρτυρίες ανθρώπων στην περιοχή των Εξαρχείων κατά τη διάρκεια της σύλληψης του, ελέγχονται από δικηγόρους οι κάμερες της Λ. Αλεξάνδρας, ενώ αναμένονται και οι επίσημες ιατρικές ανακοινώσεις.\nΟ Κώστας Μπ. βρίσκεται σε κρίσιμη κατάσταση γεγονός που δεν του επιτρέπει να μιλήσει για το περιστατικό. Την ίδια ώρα η αστυνομία, για να καλύψει το έγκλημα της, τον παραπέμπει στον εισαγγελέα με βαριές κατηγορίες κακουργηματικού χαρακτήρα.\nΕμείς οφείλουμε όσο καιρό ο Κώστας νοσηλεύεται στην Εντατική να μην αφήσουμε άλλο ένα έγκλημα, σε βάρος της νεολαίας και όσων αγωνίζονται, αναπάντητο.\nΓιατί κάθε φορά που το κράτος και τα καθεστωτικά ΜΜΕ μιλάνε για “ατυχήματα” εμείς αντικρίζουμε τη βία του κεφαλαίου, του κράτους και των πραιτόρων του. Ζωές που σακατεύονται και όνειρα που τσαλαπατιούνται.\nΑπό τους μετανάστες και τους πρόσφυγες που πνίγονται στο Αιγαίο στην προσπάθεια τους να βρουν ένα καλύτερο μέλλον και τους γκραφιττάδες που τραυματίζονται ή ξεψυχάνε πάνω σε ηλεκτροφόρες ράγες για να ξεφύγουν από την αστυνομία, μέχρι τους φτωχοδιάβολους που πεθαίνουν στα αστυνομικά τμήματα και τις φυλακές… ο καπιταλισμός είναι μηχανή θανάτου.\n– Η αστυνομία είναι ένοχη. Θα ζητήσουμε λογαριασμό.\n– Όλοι στους δρόμους. Όλοι στα οδοφράγματα.\nΕπόμενη συνέλευση: Παρασκευή 22.09, 19:00, ΕΜΠ\nΣυνέλευση αλληλεγγύης στον Κώστα Μπ.\nΑθήνα αλληλεγγύη Κ. Μπ. συνέλευση\t2017-09-22\nΠροηγούμενο Chile: Mapuche Political Prisoners in Hunger Strike for More Than 100 Days\nΕπόμενο Λάρισα: 14ο Αντιρατσιστικό φεστιβάλ [22 και 23/09]


«Θρύλος» από τα παλιά... | Onsports.gr\nhome theplayer"Η γνώση είναι δύναμη"«Θρύλος» από τα παλιά... Κοινοποιήστε\n«Θρύλος» από τα παλιά...\tΣυντάκτης: Νίκος Γέμελος\nΔημοσίευση: Σάββατο, 12 Φεβρουαρίου 2011 22.12\nΉταν Ολυμπιακός βγαλμένος από τις πιο χρυσές σελίδες της ιστορίας του! Με πάθος, με τσαμπουκά, με ουσία και με θέληση! Με θέληση για νίκη-τίτλου! Με ανατροπή, με αναγκαστικές αλλαγές, με απουσίες, με διαιτησία που θα μπορούσε να δώσει τουλάχιστον ένα πέναλτι, με , με , με...\tΑυτός ναι, ήταν ΟΛΥΜΠΙΑΚΟΣ! Ήταν Ολυμπιακός βγαλμένος από τις πιο χρυσές σελίδες της ιστορίας του! Με πάθος, με τσαμπουκά, με ουσία και με θέληση! Με θέληση για νίκη-τίτλου! Με ανατροπή, με αναγκαστικές αλλαγές, με απουσίες, με διαιτησία που θα μπορούσε να δώσει τουλάχιστον ένα πέναλτι, με , με , με...Στο +10 πλέον, με τις αγωνιστικές να περνούν και με τα δύσκολα ματς να φεύγουν, ο Ολυμπιακός είναι πλέον σε ποσοστό 99% πρωταθλητής για 13η φορά στα τελευταία 15 χρόνια! Σε μία πολύ κρίσιμη χρονιά για την ίδια την ομάδα και φυσικά σε μία χρονιά, όπου οι "ερυθρόλευκοι" είχαν την ιστορική αλλαγή διοίκησης! Αυτό το πρωτάθλημα είναι πραγματικά όλα τα λεφτά! Για την ίδια την ομάδα, για τον κόσμο της, αλλά και για τον Βαγγέλη Μαρινάκη και όλους τους συνεργάτες του, φανερούς και αφανείς! Δεν θα σταθώ στο αγωνιστικό του παιχνιδιού με τον Άρη. Δεν υπάρχει λόγος... Εκεί που θα σταθώ είναι σε όλα αυτά που είδα σήμερα στον Ολυμπιακό και που τα ανέφερα παραπάνω! Γιατί πραγματικά με όλα αυτά, ο Ολυμπιακός θα είχε "καθαρίσει" το πρωτάθλημα πολύ νωρίτερα και φυσικά δεν θα είχε αποκλειστεί από τον ΠΑΟΚ στο κύπελλο! Γιατί αυτός πρέπει να είναι ο Ολυμπιακός σε παιχνίδια που "καίνε" και σε παιχνίδια που θέλουν ποδοσφαιριστές με "καρύδια"! Μπορείτε όλοι πλέον να αναλογιστείτε τι θα γίνει το ερχόμενο Σάββατο στο «Γ. Καραϊσκάκης», εκεί όπου οι φίλοι-οπαδοί της κορυφαίας ελληνικής ομάδας θα θελήσουν να γιορτάσουν τον τίτλο με νίκη απέναντι στον "αιώνιο" αντίπαλο!Πάντως αν και δεν είναι της παρούσης καλό θα είναι στον Ολυμπιακό, μόλις και μαθηματικά κατακτήσουν και τον φετινό τίτλο να βάλουν τις βάσεις για την δημιουργία μίας μεγάλης ομάδας που θα μπορέσει να γράψει την δική της ιστορία! Όλα συνηγορούν υπέρ αυτής της λογικής! Από κει και πέρα είναι θέμα Μαρινάκη και των συν αυτώ, να βάλουν πλέον τα θεμέλια! Υ.Γ. Είμαι πολύ χαρούμενος για την επιτυχία του Πανιωνίου και το γεγονός ότι αυτή η νίκη μπορεί και να είναι η σωτηρία του! Και αυτό γιατί για μένα και το λέω για πολλοστή φορά, έχει τον κορυφαίο εν ενεργεία Έλληνα τεχνικό! Μακράν του δεύτερου... Υ.Γ.2. Μην ασχολείστε με το ντέρμπι της Αθήνας! Άσος από το Ολυμπιακό Στάδιο μέχρι την Λεωφόρο... Βάλτε το σπίτι σας...στον άσο! Κατηγορία: Η γνώση είναι δύναμη


Ατρόμητος - ΠΑΟΚ: Ο ένας για το... ρόδι, ο άλλος για το σερί | Έθνος\nΑΘΛΗΤΙΣΜΟΣ 14.09.2019 09:31\nΟ Ατρόμητος αναζητά τη πρώτη του φετινή νίκη, ενώ ο ΠΑΟΚ θέλει να δώσει συνέχεια στο νικηφόρο σερί που ξεκίνησε στην Τούμπα\nΣτην αναμέτρηση με την οποία ανοίγει η αυλαία της 3ης αγωνιστικής της Super League 1, ο Ατρόμητος υποδέχεται τον ΠΑΟΚ στο γήπεδο του Περιστερίου (19:00, ΕΡΤ Sports), με τους γηπεδούχους να θέλουν να σπάσουν το ρόδι για την τρέχουσα σεζόν μετά τις δυο ισοπαλίες στα πρώτα παιχνίδια, και τον «Δικέφαλο του Βορρά» να θέλει να τριτώσει το καλό μετά την αξιοποίηση της έδρας του στις δυο πρώτες αγωνιστικές με Παναιτωλικό και Πανιώνιο.\nΜε τους Ντόουγκλας Αουγκούστο και Ομάρ Ελ Καντουρί να προπονούνται κανονικά, ολοκληρώθηκε η προετοιμασία των «ασπρόμαυρων». Ο Βραζιλιάνος και ο Μαροκινός είδαν τα ονόματά τους στη λίστα των ποδοσφαιριστών που ταξίδεψαν το απόγευμα της Παρασκευής (13/9) για την Αθήνα.\nΣτη λίστα των απόντων δεν βρίσκεται πια και ο Φερνάντο Βαρέλα, ο οποίος ετοιμάζεται για την επιστροφή του στην 11άδα. Οι 19 που επέλεξε ο Πορτογάλος τεχνικός του ΠΑΟΚ είναι οι: Πασχαλάκης, Ζίβκοβιτς, Μάτος, Γιαννούλης, Ροντρίγκο, Βαρέλα, Κρέσπο, Ίνγκασον, Μίσιτς, Εσίτι, Ντόουγκλας, Καντουρί, Πέλκας, Μπίσεσβαρ, Ζαμπά, Λημνιός, Στοχ, Σφιντέρσκι, Ακπόμ. Εκτός δράσης παραμένουν οι Βιεϊρίνια, Βέρνμπλουμ και Μαουρίσιο.\nΜε Χαρίση αλλά χωρίς Γκάλο, Μέγερι\nΣτην τελευταία προπόνηση που έγινε την Παρασκευή (13/9) ο Ροντρίγκο Γκάλο έκανε την πρώτη του προπόνηση, έχοντας υπογράψει συμβόλαιο συνεργασίας με την ομάδα του Περιστερίου λίγες ώρες νωρίτερα. Ο Βραζιλιάνος δεν υπολογίζεται για τη σημερινή αναμέτρηση από τον Γιάννη Αναστασίου, όπως και οι Κιβρακίδης, Μέγερι και Ανδρούτσος.\nΤην αποτελούν οι : Θεοδωράκης, Βέλλιος, Νταβιώτης, Χαρίσης, Μπαένα, Ρισβάνης, Ουγκράι, Ούμπιδες, Ταλόχα, Μάντσον, Γιακουμάκης, Γούτας, Ενσικουλού, Νάτσος, Κατράνης, Καχίλα, Ρόσα, Μανούσος, Μανδάς.\nΑτρόμητος: Πήρε Γκάλο στο φινάλε των μεταγραφών


Με αφορμή συζήτηση στην Επιτροπή Εξωτερικών της Ευρωβουλής ... 16-06-2016\nΣυνέντευξη στη ΣΗΜΕΡΙΝΗ Αναστασιάδης από την πρώτη Κυριακή\nΕρ: Το προεκλογικό θερμόμετρο αναβαίνει. Πιστεύετε ότι ο Νίκος Αναστασιάδης μπορεί να κερδίσει τις εκλογές από τον πρώτο γύρο;\nΑπ.: Ναι, εκτιμώ ότι μπορεί. Άλλωστε, αυτή πρέπει να είναι η επιδίωξη τόσο του Νίκου Αναστασιάδη όσο και του κάθε πολίτη που στηρίζει την υποψηφιότητά του. Το σημερινό ποσοστό του 36-37 % που του δίδουν οι έρευνες είναι πλασματικό. Δεν αντικατοπτρίζει την πραγματική εικόνα. Έχουμε ακόμη σχεδόν δύο μήνες μέχρι τις εκλογές και ως εκ τούτου νομίζω ότι η προεκλογική προσπάθεια, η οποία θα ενταθεί, θα είναι πολύ πιο παραγωγική, και αν αναλυθούν θέματα ουσίας και αφεθούν στην άκρη τα συνθήματα, η υποψηφιότητα του Προέδρου του ΔΗΣΥ θα αποκτήσει επιπλέον στρατηγικό πλεονέκτημα. Άμεση συνέπεια θα είναι αυξημένη μεταστροφή των αδιάφορων και προβληματιζομένων πολιτών. Τα ζητούμενα, για τα οποία μιλούσα εδώ και ένα χρόνο θα πραγματωθούν. Η δε εκλογή του Νίκου Αναστασιάδη από την πρώτη Κυριακή θα επιτευχθεί αν αισθανθεί ο μέσος πολίτης ότι έτσι ικανοποιείται το περί δικαίου αίσθημα του και θεμελιούται μια δίκαιη κοινωνία, καθώς και ότι μπορούν οι θυσίες του για την οικονομία να πιάσουν τόπο και να ανατείλουν καλύτερες μέρες.\nΕρ: Συνεπώς, θεωρείτε δεδομένη την εκλογή Αναστασιάδη;\nΑπ: Τίποτα δεν θεωρώ δεδομένο. Διαπιστώνω ότι έγινε σκληρή και καλή δουλειά. Ο Κυπριακός λαός βίωσε μέσα σε πέντε χρόνια όσα υπέστησαν οι λαοί του κομμουνιστικού μπλοκ μέσα σε εξήντα. Η Κύπρος βγαίνει από την κομμουνιστική διακυβέρνηση της νομενκλατούρας των ολίγων προνομιούχων στο ίδιο περίπου χάλι με το οποίο έβγαιναν οι λαοί που είχαν την ατυχία να βιώσουν τον κομμουνιστικό παράδεισο για όσο καιρό υφίσταντο την δικτατορία του Κομμουνιστικού Κόμματος. Και αυτό δεν είναι υπερβολή αν σκεφτεί κανείς ότι ποτέ δεν είχαμε μέχρι σήμερα ανθρώπους να τρώνε από τα σκουπίδια, ποτέ δεν βιώσαμε την χλεύη της Τουρκίας, στο βαθμό που τη βιώνουμε σήμερα, καθώς και την περιφρόνησή της (θα μας δώσει δανεικά το ψευδοκράτος). Ποτέ δεν βιώσαμε μια τόσο πάνδημη απαίτηση αλλαγής της διακυβέρνησης. Μοιάζει ως να αναζητά ο πολίτης αλλαγή του καθεστώτος. Το συγκροτημένο και αξιόπιστο πρόγραμμα διακυβέρνησης του Νίκου Αναστασιάδη, το γεγονός ότι η υποψηφιότητα του δεν είναι μια σκληρή μονοκομματική και μονολιθική υποψηφιότητα, αλλά απολάβει της στήριξης και άλλων, οι προτάσεις ανόρθωσης της οικονομίας, η ελπίδα για ανασυγκρότηση της κοινωνίας και αποκατάσταση της συνοχής του λαού, η πρόταση για ανασύσταση του κράτους προνοίας το οποίο κατελύθει και αντικαταστάθηκε από το κράτος ανισόρροπων παροχών, οι προοπτικές για τους νέους και η δέσμευση για την συλλογική διαχείριση του Κυπριακού, δημιουργούν αίσθημα και νέες προοπτικές. ασφάλειας και εμπιστοσύνης ανάμεσα στους πολίτες. Σε αντίθεση με τα ελλειμματικά και συνεχώς μεταβαλλόμενα και ρευστά προγράμματα των άλλων δύο κυρίων υποψηφίων. Τα οποία εξ ανάγκης, ως αντιλαμβάνομαι, εξυπηρετούν πάμπολλες προεκλογικές σκοπιμότητες.\nΩστόσο πάντοτε μπορεί να υπάρξουν πολλοί εσωτερικοί και εξωτερικοί κυρίως, αστάθμητοι, απρόβλεπτοι και προβοκατόρικοι παράγοντες, οι οποίοι μπορεί να δημιουργήσουν κλίμα αναταραχής και αναστάτωσης. Πολλά πυροτεχνήματα θα εκτοξευθούν και θα διαταράξουν το προεκλογικό κλίμα. Γι αυτό τίποτα δεν πρέπει να θεωρείται δεδομένο και η προσπάθεια πρέπει να συνεχιστεί εντατικά. Με σεβασμό στον κάθε πολίτη. Στις αντιρρήσεις του, στην συναισθηματική του σχέση με άλλους υποψηφίους και κόμματα, στην πολιτική φόρτιση των ημερών. Οι σφυγμομετρήσεις και η παράσταση νίκης όπως έχουμε πει είναι υπέρ του Νίκου Αναστασιάδη. Εντούτοις, επιτρέψτε μου σε αυτό το σημείο να σας πω ότι είχα την ευκαιρία τις τελευταίες μέρες που βρίσκομαι στην Κύπρο, μετά από ένα πολύ εντατικό εξάμηνο στις Βρυξέλλες , στο Στρασβούργο και σε ολόκληρο τον υπόλοιπο κόσμο, να παρακολουθήσω τον δημόσιο διάλογο γύρω από τις εκλογές, αλλά κυρίως τις αντιδράσεις χιλιάδων πολιτών όπως καταγράφονται στο διαδίκτυο. Δυστυχώς, η κατάσταση είναι απογοητευτική και αντανακλά την παθιασμένη και μίζερη αντίδραση ενός λαού που δεν μπορεί να διαχειριστεί τον θυμό του, ανησυχεί πολύ και σε πολλές περιπτώσεις δεν έχει εφόδια για την διαχείριση της δημοκρατίας και της ελευθερίας του λόγου. Δεν μπορεί καν να χρησιμοποιήσει την Ελληνική γλώσσα στοιχειωδώς σωστά. Έχουμε μείνει πίσω και χρειάζεται πολλή δουλειά από όλους μας. Ο πεντάχρονος ηθικός μαρασμός, τα πολλά φαινόμενα μη χρηστής διοίκησης, η αναξιοκρατία, η επιδείνωση της κατάστασης στους τομείς της Υγείας και της Παιδείας και η αδρανοποίηση της Εθνικής Φρουράς έχουν οδηγήσει το φρόνημα και το σθένος του λαού σε ισοηλεκτρική γραμμή.\nΕρ. Τι περιμένετε από την διακυβέρνηση Αναστασιάδη;\nΑπ. Ο Νίκος Αναστασιάδης γνωρίζει ότι κανείς δεν θα του χαριστεί. Πολλοί ετοιμάζονται ήδη να κατεβάσουν τον κόσμο στους δρόμους, αφού διασφαλίσουν παρθενορραφή και εξαγνισμό για τα ανομήματα τους, αλλά και η κοινωνία των πολιτών από την πρώτη μέρα θα απαιτεί την έμπρακτη εφαρμογή πολυεπίπεδης αλλαγής. Αναμένω και προσδοκώ ότι μέσα στις πρώτες εκατόν μέρες η νέα Κυβέρνηση θα καταφέρει να εδραιώσει αίσθημα ασφάλειας και εμπιστοσύνης σε ολόκληρο τον λαό. Όλοι οι πολίτες θα πρέπει να νιώσουν ότι δεν κινδυνεύουν να πεθάνουν από την πείνα και την έλλειψη περίθαλψης, δεν θα πάνε στην φυλακή επειδή είναι φτωχοί και δεν μπορούν να πληρώσουν τις δόσεις τους, δεν θα διακόψουν τις σπουδές των παιδιών τους γιατί δεν θα μπορούν να τα στηρίζουν. Αναμένω να εφαρμοσθεί πρόγραμμα εκατόν ημερών για την επίλυση των βασικών προβλημάτων των φτωχών και αδυνάτων, των απελπισμένων πληβείων. Αναμένω μια κοινωνικά φιλελεύθερη πολιτική που θα επιζητεί την συμμετοχή της κοινωνίας των πολιτών στη διαχείριση του προβλήματος. Η δυάδα αυτή μπορεί να κάνει τον πολίτη συμμέτοχο σε καθήκοντα και υποχρεώσεις. Τις πρώτες εκατόν μέρες λογικά δεν μπορούν να επιλυθούν τα τραγικά προβλήματα στα οποία οδήγησε τον τόπο η Κυβέρνηση Χριστόφια. Μπορούν όμως στο εσωτερικό να τεθούν τα θεμέλια της αποκατάστασης της εμπιστοσύνης μεταξύ του κράτους και των πολιτικών με την κοινωνία και ειδικότερα με τους φτωχούς και τις ομάδες εκείνες που είναι ευάλωτες και έχουν άμεσες ανάγκες. Ας μη ξεχνούμε ότι τα ταμεία είναι άδεια και ότι η οικονομία θα βυθιστεί σε ύφεση και στα χρέη. Δεν μπορούμε να τάζουμε στο λαό λαγούς με πετραχήλια. Συνεπώς, στόχος αυτής της νίκης είναι η αλλαγή και η επίλυση των τραγικών προβλημάτων, που αντιμετωπίζει ο τόπος ως αποτέλεσμα της κακής οικονομικής και πολιτικής διαχείρισης τους κράτους και της οικονομίας από τον Πρόεδρο Χριστόφια και τους συνεργάτες τους καθώς και από ομάδα τραπεζιτών οι οποίοι επέδειξαν αδίστακτη πλεονεξία και επωφελήθηκαν της κακής σχέση του Προέδρου και του τέως Διοικητή της Κεντρικής Τράπεζας και «έπαιξαν» με τα ελληνικά ομόλογα. Δεν είμαι υπέρ των λαϊκών δικαστηρίων και των εξιλαστήριων θυμάτων, αλλά είμαι υπέρ της δικαιοσύνης. Κανείς δεν μπορεί να ζητά από τον Λαό να κάνει θυσίες για να πληρωθούν τα κλοπιμαία χωρίς να παλεύει ταυτοχρόνως για την απόδοση δικαιοσύνης. Η ρητορική της θυσίας έχει παρέλθει ανεπιστρεπτί. Η γνώμη μου είναι ότι επιτέλους πρέπει να τιμωρηθούν όσοι πολλές φορές οδήγησαν τον Κύπριο πολίτη στην απελπισία και στην απόγνωση. Πρέπει να αποδείξουμε ότι είμαστε κράτος και όχι μισό κράτος ή ψευδοκράτος. Και όταν απαιτούμε να είναι υπεύθυνοι οι πολίτες, θα πρέπει πρώτα να αξιώνουμε από τον εαυτό μας ως πολιτικοί να είμαστε υπεύθυνοι έναντι των θεσμών. Πρέπει να δημιουργήσουμε επιτέλους ένα κράτος που να σέβεται τον πολίτη. Κανένας δεν μπορεί να εξαιρείται. Ούτε πολιτικός, ούτε πολίτης, ούτε δικαστής ούτε εισαγγελέας. Ούτε η δικαιοσύνη.\nΕρ: Πώς θα βγούμε από τα αδιέξοδα;\nΑπ: Δεν υπάρχουν μαγικές συνταγές. Και ο Νίκος Αναστασιάδης δεν θα εφοδιαστεί με κάποιο μαγικό ραβδί, ενώ θα υφίσταται κριτική από την πρώτη μέρα της εκλογής του. Δεν θα του χαριστεί κανείς. Θα περάσουμε δύσκολες μέρες τόσον στην οικονομία όσο και στο Κυπριακό. Ο Πρόεδρος Χριστόφιας δεν είχε την τόλμη να υπογράψει το μνημόνιο νομίζοντας έτσι ότι θα διασωθεί έναντι της Ιστορίας και του Λαού και κυρίως έναντι του ΑΚΕΛ, για την πρωτοφανή, αναχρονιστική αναποτελεσματική και καταστροφική διακυβέρνησή του. Δεν διασώζεται και πραγματικά αναρωτιέμαι πως είναι δυνατόν το ΑΚΕΛ και ο υποψήφιος που στηρίζει, ο Σταύρος Μαλάς να επιμένουν να υπερασπίζονται την ζημιογόνο από κάθε άποψη παρουσία και συμπεριφορά του Προέδρου. Δεν διαθέτω και νομίζω κανείς ακόμη δεν έχει όλες τις λεπτομέρειες του μνημονίου και τις μεταβλητές που προέκυπταν από την διαπραγμάτευση του. Ούτε γνωρίζω αν η Ρωσία θα ήταν καλύτερη επιλογή χρηματοδότησης των τεραστίων για την Κυπριακή οικονομία ελλειμμάτων. Διότι από κάπου πρέπει να βρεθούν αυτά τα διασκορπισθέντα στους πέντε ανέμους είκοσι δισ. Διαφορετικά, το κράτος καταλύεται. Εκείνο που ξέρω είναι πως η προσπάθεια που καταβάλλεται να διαχωριστεί ο λαός, ο οποίος επίσης δεν γνωρίζει, σε μνημονιακούς και αντιμνημονιακούς συνιστά άκρατο και επικίνδυνο λαϊκισμό. Προσομοιάζει σε επικινδυνότητα τις προτάσεις Μπαγίς να «χρηματοδοτήσει τον νότο το ψευδοκράτος». Και το λέω αυτό διότι υπάρχουν τέτοιες τάσεις στο πολιτικό σκηνικό και αναφορές ατυχείς για «ξέσκισμα» του μνημονίου ή για μαγικές φόρμουλες μέσω του φυσικού αερίου. Είναι εύκολη λύση να μιλάς εκ του ασφαλούς –γνωρίζοντας ότι ποτέ δεν θα κληθείς να εφαρμόσεις τις συνταγές σου- και να είσαι έτοιμος να σχίσεις και να κάψεις τα πάντα. Στην Κύπρο δεν έχει θέση ο «Τσιπρισμός»! Δέστε το παράδειγμα της σκληρής και υπεύθυνης πολιτικής του Αντώνη Σαμαρά που αποδίδει καρπούς παρά τις δυσκολίες και στο εσωτερικό και στο εξωτερικό. Χωρίς τυμπανοκρουσίες, με υπευθυνότητα και σκληρή δουλειά μέσα από ναρκοπέδια και συνεχείς υπονομεύσεις, εντός και εκτός Ελλάδας, προχωρεί με σταθερά βήματα.\nΑπ: Συγγνώμη που σας διακόπτω; Το καρφί ήταν για τον κ. Λιλλήκα;\nΕρ: Ακούστε, κατανοώ ότι θέλετε να βγάλετε είδηση. Και καλά κάνετε. Το θέμα δεν είναι μόνο τα πρόσωπα. Το ζήτημα είναι οι πολιτικές. Δεν είναι μόνο ο Λιλλήκας που μιλά ανεξέλεγκτα εναντίον του μνημονίου. Αλλά, επειδή αναφερθήκατε στο Γιώργο Λιλλήκα πρέπει να γνωρίζετε ότι επί μακρόν είναι φίλος μου και εγώ γνωρίζω να ξεχωρίζω τις φιλίες από την πολιτική. Και η φιλία μου είναι αποδεδειγμένη στα δύσκολα. Δεν δίστασα να τον στηρίξω όταν επιχείρησαν αδίκως να κατηγορήσουν και όταν κάποιοι εξ αυτών που εμφανίζονται σήμερα ως υποστηρικτές του ήσαν απόντες. Πίστευα και συνεχίζω να πιστεύω στο ήθος, τόσο σε διαπροσωπικό όσο και σε πολιτικό επίπεδο. Αλλά εν προκειμένω πιστεύω ότι διαπράττει σοβαρό λάθος. Μακάρι να μπορούσαμε να αποφύγουμε το μνημόνιο χθες. Αυτό συνέβη, λόγω κακών χειρισμών για τους οποίους την ευθύνη δεν φέρει ο πολίτης. Την ευθύνη την φέρει ο Πρόεδρος και κατά το Σύνταγμα το σύνολο του Υπουργικού Συμβουλίου. Που έχουν απογοητεύσει τον κόσμο και ειδικά τα μέλη και τα στελέχη του ΑΚΕΛ και όσους τους ψήφισαν.\nΤώρα, η εναλλακτική πρόταση της εκμετάλλευσης των πιθανών κοιτασμάτων φυσικού αερίου, είναι μια κάποια λύση. Ποιος όμως, πότε και πώς θα την εφαρμόσει; Η παρούσα Κυβέρνηση που έβαλε ήδη 7 σεντ φόρο στα καύσιμα κίνησης και άλλαξε το ωράριο της δημόσιας υπηρεσίας «για να συμμορφωθούμε με την συμφωνία με την Τρόικα», ενώ από την άλλη μας λέει πως δεν είναι αυτή που θα υπογράψει το μνημόνιο; Ποια συμφωνία εφαρμόζουν τότε ; Για ποια συμφωνία μιλάμε;\nΜπορούμε εδώ και τώρα να εκμεταλλευθούμε το φυσικό αέριο; Μα για να φτιάξουμε ένα αγωγό 500 μέτρα στο αγκυροβόλιο της Γερμασόγειας και να βγάζουμε στην στεριά το νερό που έφερναν τα τάνκερ από την Ελευσίνα , χύσαμε δέκα τάνκερ νερό στην θάλασσα.\nΕρ: Θα θέλατε να γίνεται Υπουργός; Δεν θέλετε κάποιο αντάλλαγμα για το γεγονός ότι δεν κατήλθατε ως ανεξάρτητη και έτσι ανοίξατε διάπλατα το δρόμο στο Νίκο Αναστασιάδη;\nΑπ: Ευχαριστώ για την ερώτηση. Μου δίνετε την ευκαιρία να βάλω κάποια πράγματα στην θέση τους. Όχι, δεν θέλω να γίνω υπουργός. Μου αρέσει αυτό που κάνω και πιστεύω ότι το κάνω πολύ αποτελεσματικά. Άλλωστε έχω μάθει να υπηρετώ τον τόπο μου και τον άνθρωπο ως συνειδητοποιημένος πολίτης, ως εθελοντής γιατρός, ως βουλευτής, ως ευρωβουλευτής. Και δεν θα επιδιώξω κανένα αξίωμα. Τώρα υπηρετώ το αξίωμα που μου δόθηκε από το λαό μέσω της ψήφου του. Θα συνεχίσω να το πράττω. Αισθάνομαι μεγάλη ευθύνη γι’ αυτό και είμαι υπερήφανη για το έργο που παράγω και εντός και εκτός Κύπρου. Διότι και εκεί δίδονται εξίσου σημαντικές μάχες όπως και στο νησί μας. Οι Βρυξέλλες είναι το κέντρο. Και η Κύπρος δεν είναι ο ομφαλός της γης. Και για να ξεκαθαρίσουμε μια κι έξω κάποια ζητήματα, σας λέγω ότι πέρασα δύσκολες ώρες τον τελευταίο χρόνο. Όπως θυμάστε έθεσα υποψηφιότητα στο συνέδριο του κόμματος και διεκδίκησα το χρίσμα του υποψηφίου για την Προεδρία. Είπα τις απόψεις μου. Δήλωσα ότι θα σεβαστώ την απόφαση του συνεδρίου. Έτσι έμαθα, αυτή είναι η δική μου Δημοκρατία που την οικοδόμησα επάνω σε σκληρή δουλειά, μελέτη, συντριβή, μάχες χαμένες και κερδισμένες, εδώ και μισόν αιώνα. Δεν αποσκοπούσα σε υπουργείο ή βόλεμα, δεν έκανα συμφωνίες και κοντραμπάντο. Σ’ εκείνο το πρώτο εξάμηνο μέτρησα τις πολιτικές συμπεριφορές και τις αντοχές πολλών. Τώρα νομίζω τους ξέρω καλά. Παλιά έβλεπα μόνο τους πομφόλυγες. Τώρα βλέπω και τα μπαλώματα που «χάνουν» αέρα και δημιουργούν τους πομφόλυγες . Με πίκρανα πολλοί με τις δηλώσεις τους μα πιο πολύ με πίκρανε ο ψίθυρος που σέρνεται ακόμα ότι «κάποιοι» με «εκβίασαν» για να μην κατέλθω ως υποψήφια. Εεεε ΟΧΙ, δεν υπάρχει τίποτε για το οποίο θα μπορούσε «κάποιος» να με «εκβιάσει». Τίποτε. Αυτό το λέγω και το τονίζω για να το κατανοήσει ο κάθε ασπάλαξ της πολιτικής και της ρεμούλας. Και αυτό επιβεβαιώνει ότι σας είπα προηγουμένως: Πως πρέπει να αγωνιστούμε πολύ ακόμη για να οχυρώσουμε και να ενισχύσουμε γνωσιολογικά τους εαυτούς μας και τους άλλους πολίτες. Ο Νίκος Αναστασιάδης δήλωσε πολλές φορές την εκτίμηση του για μένα και ξέρει ότι μαζί, οι δυο μας, πήγαμε την Δημοκρατία ένα βήμα μπροστά. Αυτό μου αρκεί.\nΧαίρομαι που η υποψηφιότητα του δεν είναι μια σκληρή κομματική υποψηφιότητα, χαίρομαι που έχει πολυκομματική στήριξη, είμαι ευτυχής για την δέσμευση του για την συλλογική διαχείριση του Κυπριακού. Πιστεύω ότι με την οικονομία θα τα καταφέρει καλά, με την στήριξη της ΕΕ, του ΕΛΚ και όλων ημών. Όσον αφορά τις θέσεις μου στο Κυπριακό, δεν αφαιρώ ούτε προσθέτω ούτε ένα ιώτα. Ισχύουν όπως τις διατύπωσα τις 17 Μαρτίου 2012. Είμαι και θα παραμείνω σταθερά αντίθετη στην διζωνική ομοσπονδία και επιμένω ότι δεν πρέπει να δεχθούμε τίποτα λιγότερο από την εφαρμογή των ανθρωπίνων δικαιωμάτων του Κυπριακού λαού χωρίς καμιά εξαίρεση. Αυτή τη θέση την κατανοούν και την αποδέχονται οι Ευρωπαίοι, και όσοι είναι εναντίον μας δεν έχουν επιχειρήματα να την αντικρούσουν.\nΕρ: Η επίσημη, όμως, γραμμή του κόμματος είναι διαφορετική;\nΑπ: Δεν θέλω να επαναλάβω τα ίδια. Οι καταστάσεις και τα δεδομένα αλλάζουν διαρκώς και κερδίζει όποιος παραμένει πιστός σε αρχές και αξίες και διαθέτει στρατηγική θεώρηση, νοητική υποστήριξη και ευελιξία. Ο ΔΗΣΥ δεν είναι ένα κόμμα μονολιθικό. Κάποτε ήταν υπέρ της αποστρατικοποίησης, ενώ τώρα λόγω των νέων συνθηκών που δημιουργούνται με την ένταξή μας στην ΕΕ η θέση του έχει διαφοροποιηθεί. Η πολιτική και ο κόσμος δεν είναι στατικά. Κάποτε η επίσημη ηγεσία είπε ΝΑΙ στο σχέδιο Ανάν ενώ η πλειοψηφία του λαού και των Συναγερμικών είπε ΟΧΙ. Σήμερα η πλειοψηφία του λαού είναι αντίθετη με την ομοσπονδία. Ίσως αυτή η αντίδραση να οφείλεται σε ένστικτο αυτοσυντήρησης, σε μας εναπόκειται να την επενδύσουμε με γνωσιολογικό χάλυβα, για να κάνει την αντίσταση του λαού σε νόθα λύση πραγματικά χαλύβδινη. Ο λαός κατανοεί ότι ομοσπονδία με τις υφιστάμενες συνθήκες στην Κύπρο δεν μπορεί να είναι άλλη από την διζωνική στη βάση του σχεδίου Ανάν ήτοι μια άλλη μορφή διχοτόμησης. Διαβάστε τι λένε τα έγγραφα των Βρετανών και το ίδιο το επίσημο ΑΚΕΛ τη δεκαετία του 60. Διερωτώμαι, το πολιτειακό σύστημα που προσπαθούσαν να επιβάλουν οι Τούρκοι και οι Βρετανοί την δεκαετία του ΄60 ήταν διχοτομικό ενώ σήμερα δεν είναι; Θα μου πείτε, ναι άλλαξαν γνώμη. Βεβαίως δικαιούνται να αλλάξουν γνώμη αλλά οι σημερινές πραγματικότητες δεν επιτρέπουν να κοροϊδεύουν τον λαό ότι το σχέδιο Ανάν για παράδειγμα ή η ΔΔΟ είναι επανένωση και πολύ περισσότερο απελευθέρωση. Η πολιτική εντιμότης απαιτεί να πουν στον λαό: ξέρεις , δεν σου ταιριάζει τίποτε καλύτερο, ή ξέρεις: μέχρι εδώ είμαστε διατεθειμένοι να αγωνιστούμε και να φτάσουμε. Επειδή πρέπει να αποδεχθούμε τα δεδομένα της εισβολής.\nΜα πρέπει να αποδεχθούμε ακρωτηριασμό των ανθρωπίνων και δημοκρατικών δικαιωμάτων για να χωρέσουν σε μια ομοσπονδία επειδή μας «επιβάλλουν» να αποδεχθούμε ότι δημιουργήθηκε με την στρατιωτική βία της εισβολής;\nΤα δημοκρατικά μας δικαιώματα και το κοινοτικό κεκτημένο είναι το όπλο μας για να ανατραπούν τα τετελεσμένα της εισβολής, δηλαδή ο γεωγραφικός, πληθυσμιακός και διοικητικός διαχωρισμός της Κύπρου. Η Τουρκία οφείλει να αποδεχθεί μια δημοκρατική λύση, διότι όπως δηλώνει ο Μπαγίς θα εφαρμόσει πλήρως η ίδια το κοινοτικό κεκτημένο για να ενταχθεί στην ΕΕ εντός 2 ετών. Πώς θα εφαρμόσει το κεκτημένο αν δεν αποδεχθεί δημοκρατική λύση, με την οποία δεν θα υπάρχει στην Κύπρο τουρκικός στρατός κατοχή; Για μένα είναι αδιαμφισβήτητη η θέση πως αμετάθετος στόχος της Τουρκίας είναι η ένταξη της στην ΕΕ. Παράλληλα σταθερά αγωνίζεται για λύση ομοσπονδίας και διάλυση της Κυπριακής Δημοκρατίας.\nΝα σας υποδείξω με πόσο θράσος και φανατισμό υποστήριξε τις προάλλες ο Μπαγίς το σχέδιο Ανάν; Να σας θυμίσω γιατί οι Γάλλοι δεν δέχονταν ποτέ τη δημιουργία ομοσπονδίας με την Γερμανία όταν ανακατέλαβαν το Στρασβούργο; Να σας θυμίσω ότι η Ισπανία θα διαλυόταν μέχρι τώρα στην περίπτωση που το κράτος δεν ήταν ενιαίο αλλά ομόσπονδο με συνιστώντα κράτη την Καταλανία και την Χώρα των Βάσκων; Και να ρωτήσω , όπως ρώτησα ήδη τον Μπαγίς, αν η Τουρκία θα δεχόταν να εφαρμόσει ένα σχέδιο Ανάν για τους συμπαγείς αυτόχθονες Κουρδικούς πληθυσμούς της;\nΈχουμε νέα δεδομένα, τον φυσικό πλούτο στις θάλασσες μας, την ένταξη στην ΕΕ, την δυνατότητα σύναψης συμμαχιών με στρατηγικούς συμμάχους. Συνεπώς πρέπει επιτέλους να καταστρωθεί μια στρατηγική για λύση δημοκρατική στην οποία θα ζούμε ειρηνικά με τους Τουρκοκυπρίους και όχι μια λύση ιστορικά, νομικά και πολιτικά κομμένη και ραμμένη στα μετρά της Τουρκίας. Ο ΔΗΣΥ είναι προοδευτικό κόμμα και τον δρόμο τον σωστό τον βρίσκει. Το ΑΚΕΛ φοβούμενο την σκιά του και τα λάθη του, με πλήρη ατολμία παραμένει προσκολλημένο στην «φόρμουλα» που δήθεν αποδέχθηκε και του κληροδότησε ο Αρχιεπίσκοπος Μακάριος. Και ροκανίζει το κλαρί επάνω στο οποίο καθόμαστε, έχοντας στην ασφαλή μεριά την ίδια την Τουρκία.\nΕρ: Η ΕΕ τι λέει;\nΑπ: Μα όταν εμείς διατυμπανίζουμε ότι αποδεχόμαστε τον ακρωτηριασμό των δικαιωμάτων μας και την δημιουργία πρωτογενούς ουσιαστικά δικαίου, το οποίο θα είναι τμήμα του κοινοτικό κεκτημένου, όταν εμείς θέλουμε να διαλύσουμε το κράτος μας και να το «ξαναδημιουργήσουμε» με παρθενογένεση, τι να μας πουν οι εταίροι μας; Οι τουρκόφιλοι θεωρούν ότι γλιτώνουν τον μπελά. Όταν όμως εξηγούμε στους εταίρους μας ότι αυτή η λύση είναι μια βραδυφλεγής βόμβα τόσον όσον αφορά την Κύπρο, όσον και ολόκληρη την Ευρώπη και ότι ανοίγει τον ασκό του Αιόλου για την Ισπανία ας πούμε, για το Καλίνινγκραντ, για την ίδια την Βρετανία, όταν επίσης τίθεται ζήτημα εγγυήσεων και ξένων στρατευμάτων, τότε κατανοούν ότι το σχέδιο Ανάν και οι παραλλαγές του δεν είναι επανένωση του νησιού αλλά αρχή νέων δεινών. Κατανοούν ότι η βιώσιμη και δημοκρατική λύση είναι συνάρτηση της άρσης των τετελεσμένων της εισβολής. Οφείλουμε να σταματήσουμε με κάθε τρόπο την ενταξιακή πορεία της Τουρκίας μέχρι να αποδεχθεί δημοκρατική λύση στο Κυπριακό. Αν θέλει ο Μπαγίς και ο Ερντογάν ένταξη σε δυο χρόνια οφείλουν να εφαρμόσουν πλήρως το κοινοτικό κεκτημένο στη χώρα τους και να δεχθούν την πλήρη εφαρμογή του καθώς και των δημοκρατικών αρχών και αξιών στην επίλυση του Κυπριακού. Έτσι θα είμαστε ένα βήμα μπροστά. Και αν πουν όχι ας αναλάβουν την ευθύνη. Είμαι βεβαία πως αν το μαχαίρι φτάσει στο κόκκαλο δεν θα πουν όχι. Καίγονται να ενταχθούν στην ΕΕ. Αν από την άλλη η Γερμανία ή οποιαδήποτε άλλη χώρα δεν θέλει την Τουρκία στην ΕΕ, επίσης ας αναλάβει την ευθύνη. Δεν μπορεί να κρύβεται πίσω από την Κύπρο. Αλλά κι εμείς πρέπει το συντομότερο και με κάθε τρόπο να στηρίξουμε την οικονομία μας και να ενισχύσουμε την κρατική μας υπόσταση. Για να μην βρούμε έξω από την θύρα μας ωραία πακέτα δισεκατομμυρίων περιβεβλημένα με εντολές συμπεριφοράς έναντι της Τουρκίας.\nΕρ: Τώρα όμως το Κυπριακό ζει στη σκιά της οικονομικής κρίσης και τα πακέτα είναι αναμενόμενα.\nΑπ: Είναι αλήθεια, αλλά χωρίς πατρίδα δεν έχουμε οικονομία. Δεν πρέπει η οικονομική κρίση να αποτελέσει εκβιασμό γα κακή λύση του Κυπριακού. Το μνημόνιο είναι η επιλογή εκείνη που δημιουργεί τις προϋποθέσεις αποφυγής μιας άτακτης χρεωκοπίας. Μιας καταστροφής και αλβανοποίησης. Τον περασμένο Ιούλιο ο Επίτροπος Ρεν έδωσε σε σχετική μου γραπτή ερώτηση την εικόνα της κυπριακής οικονομίας και την αναγκαιότητα άμεσης λήψης μέτρων. Δυστυχώς, εις ώτα μη ακουόντων. Φθάσαμε στο σημείο να ζούμε ως το Φεβρουάριο με τα ταμεία συντάξεων των Ημικρατικών Οργανισμών και να προχωρούμε από έρευνα σε έρευνα για να δούμε εάν είναι η όχι το χρέος βιώσιμο. Το μνημόνιο δεν είναι από μόνο του η λύση. Είναι η βάση της λύσης και δεν έχουμε άλλη επιλογή διότι η υφιστάμενη Κυβέρνηση δεν έλαβε μέτρα, δεν ενήργησε ορθά, δεν έκανε καλή διαπραγμάτευση. Εάν επιχειρήσουμε να ξεγελάσουμε την Τρόικα και αν δεν εφαρμόσουμε ότι αποφασιστεί θα βρεθούμε στην θέση που βρέθηκε η Ελλάδα πριν από τον Αντώνη Σαμαρά. Το μνημόνιο δεν είναι αναπτυξιακό πρόγραμμα αλλά βάση της εξυγίανσης της οικονομίας και του νοικοκυρέματος του κράτους καθώς και στήριξης των τραπεζών οι οποίες χωρίς την ανακεφαλαιοποίηση θα καταρρεύσουν και μαζί ολόκληρη η Κύπρος. Και η Κύπρος δεν είναι τόσο σημαντική σε οικονομικό μέγεθος για να επηρεαστεί η ευρωζώνη όπως θα συμβεί εάν καταρρεύσει η Ελλάδα ή η Ισπανία.\nΔεν λέω ότι θα μας αφήσουν να καταρρεύσουμε, αλλά επειδή καθυστερήσαμε και επειδή τα ταμεία είναι άδεια, το μικρό μας μέγεθος είναι ακόμη ένα αρνητικό διαπραγματευτικό στοιχείο. Θα μπορούσε να ήταν θετικό υπό την έννοια ότι το ποσό που χρειαζόμαστε είναι μικρό. Φαίνεται όμως ότι έχουμε χάσει την αξιοπιστία μας. Ακόμη και η Ρωσία δεν εμπιστεύεται το κυπριακό κράτος. Πώς να το εμπιστευθούν οι επενδυτές. Συνεπώς, το μνημόνιο μπορεί να μας βοηθήσει να μειώσουμε το ψηλό δημοσιονομικό έλλειμμα, να επανοικοδομήσουμε το τραπεζικό σύστημα και να ανακτήσουμε αξιοπιστία και σταθερότητα καθώς και ανταγωνιστικότητα για να αρχίσουν οι επενδύσεις από έξω προς τα μέσα. Για να δημιουργηθούν νέες θέσεις εργασίας. Λιγότερο κράτος σημαίνει λιγότερα χρέη και τη δυνατότητα μεγαλύτερου κοινωνικού έργου. Ενόψει κρίσης θα πρέπει να ενταθεί και να οργανωθεί η οργάνωση της κοινωνίας , ο εθελοντισμός, η αλληλεγγύη, από τις γειτονιές, τα σχολεία, τα χωριά και τις πόλεις για να μην πεινάσει κανείς και δη τα παιδιά. Να εκδηλωθεί έμπρακτα η Αλληλεγγύη μεταξύ των ανθρώπων. Και ο καθένας εξ ημών έχει να διαδραματίσει το δικό του ρόλο. Το ίδιο και η εκκλησία η οποία οφείλει να ακολουθήσει το παράδειγμα της εκκλησίας της Ελλάδας. Να δώσει δηλαδή τμήματα της περιουσίας της για αγροτικούς σκοπούς, για κτηνοτροφική και άλλη δραστηριότητα. Να γίνουμε αυτάρκεις, τουλάχιστον όσον αφορά την πρωτογενή παραγωγή. Θεωρώ ότι μεταξύ άλλων θα πρέπει να δημιουργηθεί ένα Ινστιτούτο Αγροτικής και Κτηνοτροφικής Ανάπτυξης που θα έχει ως στόχο να δώσει μια νέα δυναμική και επιστροφή στην ύπαιθρο, η οποία στην Κύπρο βρίσκεται σε μαρασμό, καίτοι μια ανάσα από τις πόλεις που πάσχουν από αστυφιλία. Να σταματήσει και να αναστραφεί ο εξαστισμός. Και σε αυτό μπορούν να διαδραματίσουν σημαντικό ρόλο τα πανεπιστήμια, ειδικώς στο χώρο της έρευνας. Αναφέρω αυτά τα παραδείγματα για να υποστηρίξω ότι για να βγούμε από την κρίση, που ήταν ένα από τα αρχικά σας ερωτήματα, δεν αρκεί το μνημόνιο αλλά επιβάλλεται και ο καταρτισμός ενός μοντέλου ανάπτυξης που θα περιλαμβάνει τον ορθολογιστικό τρόπο εκμετάλλευσης του φυσικού αερίου, τον τουρισμό, την αναστήλωση της παροχής υπηρεσιών και κυρίως του τραπεζικού τομέα, τη μετατροπή της Κύπρου σε πανεπιστημιακό και ερευνητικό κέντρο της Μέσης Ανατολής και της Ευρώπης. Επιβάλλεται να δώσουμε στο λαό όραμα και ελπίδα, καθώς και σοβαρότητα και αξιοπιστία για να μας εμπιστευθεί ως πολιτικούς και να είναι σίγουρος ότι οι θυσίες του θα πιάσουν τόπο.


Συκοφάντης Μπαστούνι: Τρίτη Νοεμβρίου για πάντα (ola)\nΤρίτη Νοεμβρίου για πάντα (ola)\nΗμέρα του Κυρίου κατά τας γραφάς, μας μπήκε απαισίως μας η τριακοσιοστή έκτη ημέρα του έτους κατά το Γρηγοριανό Ημερολόγιο, υπολείπονται 58 ημέρες μέχρι το 2014.Διάγουμε την 3η ημέρα μηνός Νοεμβρίου, μην ελπίζετε να σας κεράσει κανείς, κατά το εορτολόγιον είναι του Ακεψιμά, Αειθαλά Ιωσήφ μάρτυρος, τρέχα γύρευε.\n3η Νοεμβρίου του 1957 θα πεθάνει στα 60 του ο Βίλχελμ Ράιχ, ο Αυστριακός ψυχαναλυτής που μαθήτευσε κοντά στον Ζίγκμουντ Φρόιντ. Για τις θεωρίες του και τις ανακαλύψεις του διώχθηκε από τέσσερα ευρωπαϊκά κράτη και διαγράφηκε από το Κομουνιστικό κόμμα της Γερμανίας και της Δανίας. Οι εκπρόσωποι του φασισμού τον θεώρησαν κομουνιστή και πράκτορα της Μόσχας και οι κομουνιστές τον θεώρησαν αντεπαναστάτη και πράκτορα της αστικής τάξης. Οι ψυχαναλυτές της εποχής του τον θεώρησαν αιρετικό και τον διέγραψαν από την Ψυχαναλυτική Ένωση. Γνωστότερο έργο του «Άκου Ανθρωπάκο». Ο μεγάλος άνθρωπος λοιπόν, ξέρει πότε και σε τί είναι Ανθρωπάκος. Ο Ανθρωπάκος δεν ξέρει ότι είναι ασήμαντος και φοβάται να το μάθει. Σκεπάζει τη μικρότητα του και τη στενομυαλιά του με αυταπάτες μεγαλοσύνης και δύναμης που ανήκουν όμως σε άλλους. Θαυμάζει τη σκέψη, τη σκέψη που δεν είχε ποτέ και όχι τη σκέψη που είχε ο ίδιος. Ο Βίλχελμ Ράιχ θεωρήθηκε ο πατέρας της σεξουαλικής επανάστασης των νέων στη δεκαετία του ’60.\n3η Νοεμβρίου του 1869 θα πεθάνει 77 ετών ένας από τους πρώτους και σπουδαιότερους νεοέλληνες ποιητές μας, ο Ανδρέας Κάλβος. Πολλοί σύγχρονοί του τον κατέκριναν για τη γλώσσα που χρησιμοποιούσε αλλά δέχονταν την ποίησή του. Ο Ανδρέας Κάλβος πάντα επιχειρούσε να συνδυάσει δύο αντίθετες δυνάμεις όπως έκανε με τον μυθολογισμό και τα σύγχρονα γεγονότα της εποχής του, τον Δία και τον Θεό, τον νεοκλασικισμό και τον ρομαντισμό. Από τη Λύρα, Ωδή Πρώτη. Ο Φιλόπατρις α'. Ω φιλτάτη πατρίς, / ω θαυμασία νήσος, / Ζάκυνθε• συ μου έδωκας / την πνοήν, και του Απόλλωνος / τα χρυσά δώρα!\n3η Νοεμβρίου του 1507 ο σύζυγος κάποιας Λίζας Γκεραρντίνι, πλούσιος έμπορος από τη Βενετία, μισθώνει τις υπηρεσίες του Λεονάρντο Ντα Βίντσι για να ζωγραφίσει το πορτρέτο της γυναίκας του. Ο Ιταλός μετρ θα δημιουργήσει το αριστούργημά του, που ονόμασε «Τζοκόντα» και έμεινε στην ιστορία ως Μόνα Λίζα. Μυστήριο χαμόγελο σκαρφίστηκαν κάποιοι. Χαμόγελο με διπλή σημασία;\n3η Νοεμβρίου του 1718 θα γεννηθεί ο Τζον Μόνταγκιου, βρετανός πολιτικός, εφευρέτης και εξερευνητής, 4ος κόμης του Σάντουιτς. Το 1762 ανακάλυψε ένα πρόχειρο φαγητό που ονομάστηκε σάντουιτς, επειδή ως δεινός χαρτοπαίκτης δεν μπορούσε να σπαταλά πολύ χρόνο για να φάει. Πέθανε 74 ετών, για την εποχή του σε βαθιά γεράματα, άρα έφτιαχνε καλό φαστ-φουντ.\nΦτάσαμε στο 1905 κι έχουμε και 3η Νοεμβρίου. Ο Δήμος Αθηναίων συνάπτει σύμβαση με ελβετική εταιρεία για την ασφαλτόστρωση της Πλατείας Ομονοίας και των οδών Πανεπιστημίου και Αθηνάς. Ακόμα στρώνουνε. Ακόμα σκάβουν τον τάφο μας.\nΣαν σήμερα το 1839 αρχίζει ο πρώτος Πόλεμος του Οπίου μεταξύ Κίνας και Βρετανίας. Οι Άγγλοι εισήγαγαν από Κίνα τσάι, μετάξι και πορσελάνες και πλήρωναν με ασήμι. Μπαίνανε μέσα, αρνητικό εμπορικό ισοζύγιο το λένε, έτσι, οι Εγγλέζοι αποφάσισαν να πλημμυρίσουν την Κίνα με όπιο χρησιμοποιώντας την Εταιρεία Ανατολικών Ινδιών που είχε το μονοπώλιο. Ο Κινέζος αυτοκράτορας είδε τι τραβάει ο λαός του με όπιο και τσαντίστηκε. Και οι πολιτικοί του αντίπαλοι του πέταξαν: Με όπιο δάσκαλο καπνίσεις, μόν’ την τύφλα σου θα μάθεις.\n3η Νοεμβρίου του 1822 σαν σήμερα οι αντιπρόσωποι των ευρωπαϊκών χωρών που συμμετέχουν στο Συνέδριο της Βερόνας χαρακτηρίζουν αυθάδες το αίτημα της ελληνικής αντιπροσωπείας να εμφανισθεί μπροστά τους και να τους αναπτύξει τις θέσεις της για την Επανάσταση. Εγώ σου τα ’λεγα. Δημοψήφισμα για την ΕΟΚ. Να το έκανε όμως άλλη κυβέρνηση, η προηγούμενή μου, όχι εγώ που μόλις βγήκα.\n3η Νοεμβρίου του 1944 κυκλοφορεί το μεγαλύτερο σε ονομαστική αξία ελληνικό χαρτονόμισμα των 100 δισεκατομμυρίων δραχμών. Το Μαμούθ αυτό χαρτονόμισμα φέρει την υπογραφή του διοικητή της Τραπέζης της Ελλάδος Ξενοφώντα Ζολώτα. Μετέπειτα πρωθυπουργός μας. Στα τελευταία του γενέθλια δεν έκανε κανείς το λάθος να του πει , να τα εκατοστίσεις. Μιλάμε ένα χαρτονόμισμα να είχες ήσουνα πολυεκατομμυριούχος.


Έλλην πολίτης από Ξάνθη: Ελπίζουμε οι κακομαθημένοι που στήριξαν την σφαγέα Αρμενία, να πήραν το μάθημα τους\n11/11/2020 - 11:31πμ\nΟ Τζεγκίζ Ομέρ είναι ο ιδιοκτήτης της εφ. Μιλλέτ και του ραδιοφωνικού σταθμού Τσινάρ στην Ξάνθη. Χτες με αφορμή την ήττα της Αρμενίας στο Καραμπάχ έγραψε τα εξής :\n¨Το Αζερμπαϊτζάν έδειξε στην κακομαθημένη από τους εχθρούς της ανθρωπιάς Αρμενία, πως για την κάθε είδους σκληρότητα, αργά ή γρήγορα πληρώνεται τίμημα . Ελπίζουμε οι κακομαθημένοι που στήριξαν την σφαγέα Αρμενία, να πήραν το μάθημα τους από αυτό. Το τέλος αυτών που κάνοντας λάθος, περιμένουν τα καπρίτσια τους, είναι καθορισμένο. Το δίκαιο αργά ή γρήγορα θα επέλθει¨\nΟ όρος ¨κακομαθημένοι¨ χρησιμοποιείται πολύ συχνά από αξιωματούχους του τουρκικού καθεστώτος για την Ελλάδα και την Κύπρο. Οπότε καταλαβαίνουμε ποιους εννοεί ο κ.Ομέρ…\nΒρε Ομέρ κανόνισε να μας αγοράσουν και εμάς έναν ραδιοσταθμό 96.000 ευρώ. Πες μας τι πρέπει να κάνουμε; Να σφουγγαρίσω μήπως το πεζοδρόμιο μπροστά από το προξενείο; Να ¨καρφώσω¨ αυτούς που δεν συμφωνούν με την πολιτική της Τουρκίας; Δείξε μας τον δρόμο.


Όροι χρήσης - Hitachi Digital Media Group\nΝομικοί Όροι & Προϋποθέσεις, Hitachi Europe Ltd. ("Hitachi")\nΠαρακαλούμε διαβάστε τα παρακάτω προσεκτικά πριν επισκεφθείτε ή χρησιμοποιήσετε αυτή την ιστοσελίδα της Hitachi ("Δικτυακός τόπος"). Όταν επισκέπτεσθε και χρησιμοποιείτε το Δικτυακό Τόπο, συμφωνείτε ότι θα συμμορφώνεστε με τους όρους και τις προϋποθέσεις που αναφέρονται παρακάτω. Αν δεν επιθυμείτε να δεσμευτείτε από το συμφωνητικό που παρουσιάζεται μέσα απ' αυτούς τους όρους και τις προϋποθέσεις, τότε μπορεί να μην έχετε πρόσβαση στο Δικτυακό Τόπο. Η Hitachi μπορεί να τροποποιήσει το συμφωνητικό οποτεδήποτε, και αυτές οι τροποποιήσεις θα τίθενται σε ισχύ αμέσως μετά από την γνωστοποίησή τους. Συμφωνείτε να εξετάζετε το συμφωνητικό τακτικά για να είστε ενήμεροι σχετικά με τυχόν τροποποιήσεις και η συνεχόμενη πρόσβασή σας θα θεωρείται οριστική αποδοχή του τροποποιημένου συμφωνητικού.\nΑυτός ο Δικτυακός Τόπος αναπτύχθηκε σύμφωνα με και διέπεται από τη νομοθεσία της Αγγλίας και Ουαλίας και η πρόσβαση και χρήση του Δικτυακού Τόπου εκ μέρους σας θα θεωρείται αποδοχή αυτής, με εξαίρεση το σώμα των νόμων που αναφέρονται σε συγκρούσεις νόμων, καθώς και συγκατάθεση ότι οποιαδήποτε δικαστική αγωγή ή διαδικασία μεταξύ σας και της Hitachi που απορρέει από την πρόσβαση και χρήση αυτού του Δικτυακού Τόπου εκ μέρους σας, θα εκδικάζεται αποκλειστικά από δικαστήριο της αρμόδιας δικαιοδοσίας στην Αγγλία ή Ουαλία.\nΠνευματικά Δικαιώματα (c) 1994 - 2013, Hitachi Europe Ltd. Με την επιφύλαξη παντός δικαιώματος.\nΤα πνευματικά δικαιώματα των εγγράφων που δημοσιοποιούνται στο Hitachi Worldwide Web Server είναι κτήματα της Hitachi. Η Hitachi σας εξουσιοδοτεί να αναπαράξετε τα έγγραφα για μη εμπορική χρήση από σας ή εντός του οργανισμού σας μόνον, με τον όρο ότι η κοινοποίηση περί πνευματικών δικαιωμάτων θα αναγράφεται σε καθένα και όλα τα αντίγραφα και σε όλα τα έντυπα παράγωγων έργων, εγγράφων και άλλου υλικού που έχει σχέση με οποιαδήποτε χρήση αυτών των εγγράφων.\nΠρέπει να ενημερώνετε σαφώς τους χρήστες σχετικά με οποιεσδήποτε τροποποιήσεις ενδέχεται να κάνετε σε αυτά τα έγγραφα, έτσι ώστε οποιαδήποτε τροποποιημένη εκδοχή να μην θεωρείται ως η αρχική. Η Hitachi ειδικά διατηρεί όλα τα δικαιώματα, συμπεριλαμβανομένων των πνευματικών, τα οποία μπορεί να έχει σε δεδομένα, αρχεία και/ή εικόνες, κείμενο και τα μέσα που περιλαμβάνουν.\nΑπαγορεύονται, χωρίς προηγούμενη γραπτή άδεια, οι εμπορικές δημοσιοποιήσεις και η αντιγραφή ή αναδιανομή εγγράφων της Hitachi με οποιονδήποτε τρόπο για προσωπικό ή εταιρικό κέρδος Συγκεκριμένο υλικό, συμπεριλαμβανομένου του υλικού τρίτων, ενδέχεται να διέπεται από ειδικούς επιπλέον όρους και προϋποθέσεις.\nΑυτός ο Δικτυακός Τόπος μπορεί να περιέχει ανακρίβειες ή λάθη. ΑΥΤΑ ΤΑ ΕΓΓΡΑΦΑ ΠΡΟΕΤΟΙΜΑΖΟΝΤΑΙ ΚΑΙ ΠΑΡΕΧΟΝΤΑΙ "ΑΥΤΟΥΣΙΑ" ΧΩΡΙΣ ΕΓΓΥΗΣΗ ΟΠΟΙΟΥΔΗΠΟΤΕ ΕΙΔΟΥΣ, ΕΙΤΕ ΡΗΤΑ ΕΙΤΕ ΣΙΩΠΗΡΑ, ΣΥΜΠΕΡΙΛΑΜΒΑΝΟΜΕΝΩΝ ΑΛΛΑ ΧΩΡΙΣ ΠΕΡΙΟΡΙΣΜΟ, ΣΙΩΠΗΡΩΝ ΕΓΓΥΗΣΕΩΝ ΠΕΡΙ ΙΚΑΝΟΠΟΙΗΤΙΚΗΣ ΠΟΙΟΤΗΤΑΣ, ΠΕΡΙ ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ, Ή ΠΕΡΙ ΜΗ ΠΑΡΑΒΑΣΗΣ ΔΙΚΑΙΩΜΑΤΟΣ ΟΠΟΙΟΥΔΗΠΟΤΕ ΤΥΠΟΥ ΚΑΝΕΝΟΣ ΤΡΙΤΟΥ. ΣΕ ΚΑΜΙΑ ΠΕΡΙΠΤΩΣΗ ΔΕΝ ΘΑ ΕΙΝΑΙ Η HITACHI ΥΠΕΥΘΥΝΗ ΓΙΑ ΟΠΟΙΑΔΗΠΟΤΕ ΕΙΔΙΚΗ, ΕΜΜΕΣΗ Ή ΕΠΑΚΟΛΟΥΘΗ ΖΗΜΙΑ Ή ΟΠΟΙΑΔΗΠΟΤΕ ΖΗΜΙΑ, ΕΙΤΕ ΣΕ ΣΥΜΒΟΛΑΙΟ, ΕΙΤΕ ΣΕ ΑΔΙΚΟΠΡΑΞΙΑ Ή ΑΛΛΩΣ, ΠΟΥ ΝΑ ΑΠΟΡΡΕΕΙ ΑΠΟ Ή ΣΕ ΣΧΕΣΗ ΜΕ ΤΗ ΧΡΗΣΗ ΤΩΝ ΕΓΓΡΑΦΩΝ ΣΤΟ ΠΑΡΟΝ Ή ΛΟΓΩ ΤΗΣ ΠΡΟΣΒΑΣΗΣ, ΠΕΡΙΗΓΗΣΗΣ Ή ΧΡΗΣΗΣ ΕΚ ΜΕΡΟΥΣ ΣΑΣ ΤΟΥ ΔΙΚΤΥΑΚΟΥ ΤΟΠΟΥ ΑΥΤΟΥ.\nH Hitachi θα καταβάλλει εύλογες προσπάθειες να συμπεριλάβει ακριβείς και ενημερωμένες πληροφορίες, αλλά δεν δίνει εγγυήσεις ούτε προσυπογράφει την ακρίβεια ή την πληρότητά τους. Η Hitachi δεν θα φέρει ευθύνη για ζημίες οποιουδήποτε είδους που απορρέουν από την πρόσβασή σας, ή την αδυναμία πρόσβασής σας, σε αυτόν το Δικτυακό τόπο ή για την εξάρτησή σας από πληροφορίες που περιέχονται στον Δικτυακό τόπο αυτόν. Οι περιγραφές των προϊόντων και υπηρεσιών που περιλαμβάνονται χρησιμεύουν μόνο ως εργαλείο γενικής αναφοράς σχετικά με τη φύση και τον τύπο των διαθέσιμων προϊόντων και υπηρεσιών από τις εταιρείες του Ομίλου Hitachi. Οι περιγραφές δεν έχουν πρόθεση να προσελκύσουν την εμπιστοσύνη εν δυνάμει πελατών. Αν σας ενδιαφέρει κάποιο συγκεκριμένο προϊόν ή υπηρεσία, παρακαλούμε επικοινωνήστε μαζί μας.\nΚάνοντας κλικ σε συγκεκριμένους συνδέσμους εντός του Δικτυακού τόπου μπορεί να μεταφερθείτε σε άσχετες ή άλλες ιστοσελίδες για τις οποίες η Hitachi δεν αναλαμβάνει καμιά ευθύνη. Οι χρήστες που συνδέονται με ιστοσελίδες τρίτων, τις χρησιμοποιούν σύμφωνα με τους όρους και τις προϋποθέσεις χρήσης αυτών των σελίδων.\nΟι επικοινωνίες και το υλικό που στέλνεται στη Hitachi μέσω ηλεκτρονικού ταχυδρομείου δεν θεωρούνται απόρρητα. Οποιαδήποτε πληροφορία στέλνετε στη Hitachi πρέπει να είναι αληθής, να μην παραβιάζει τα δικαιώματα τρίτων και να είναι νόμιμη.\nΗ Hitachi διατηρεί το δικαίωμα να αλλάξει το Δικτυακό τόπο και τα προϊόντα και τις υπηρεσίες που περιγράφονται σε αυτόν καθώς και την παρούσα δήλωση νομικού περιεχομένου.\nΤο εμπορικό σήμα και τα λογότυπα που χρησιμοποιούνται σε αυτόν το δικτυακό τόπο είναι καταχωρισμένα και μη καταχωρισμένα.\nΤα εμπορικά σήματα της Hitachi, άλλων εταιρειών του Ομίλου Hitachi και τρίτων δεν πρέπει να χρησιμοποιούνται κατ' άλλο τρόπο παρά όπως ειδικά ορίζουν οι αντίστοιχοι ιδιοκτήτες τους.\nΗ Hitachi αναγνωρίζει την σπουδαιότητα των προσωπικών δεδομένων μέσω των οποίων μπορεί να αναγνωρισθείτε, όπως όνομα, διεύθυνση και διεύθυνση ηλεκτρονικού ταχυδρομείου. Μπορείτε να επισκεφθείτε το Δικτυακό τόπο χωρίς να αποκαλύψετε κανένα προσωπικό δεδομένο αλλά αν μας δώσετε τα προσωπικά σας δεδομένα, θα τα χρησιμοποιήσουμε μόνο για να απαντήσουμε στα ερωτήματά σας και για να σας δώσουμε τις πληροφορίες που μας ζητήσατε. Άλλες ιστοσελίδες των εταιρειών του Ομίλου Hitachi μπορεί να συλλέξουν τα προσωπικά δεδομένα σας. Παρακαλούμε ανατρέξτε στη σχετική ιστοσελίδα των εταιρειών του Ομίλου Hitachi για να δείτε πώς διαχειριζόμαστε τα προσωπικά σας δεδομένα. Αν δεν παράσχετε τις απαιτούμενες πληροφορίες, θα μπορείτε να επισκέπτεσθε τις ιστοσελίδες των περισσότερων εταιρειών του Ομίλου Hitachi αλλά μπορεί να μην έχετε πρόσβαση σε συγκεκριμένες επιλογές, προσφορές και υπηρεσίες.\nΟ παρόν Δικτυακός τόπος ανήκει και ελέγχεται από την\nΑριθμός Εμπορικού Μητρώου Αγγλίας 2210686\nΤα cookies είναι μικρά αρχεία κειμένου που τοποθετούνται στον υπολογιστή σας από ιστοσελίδες που επισκέπτεσθε. Χρησιμοποιούνται ευρέως για να λειτουργήσουν οι ιστοσελίδες, ή για να λειτουργήσουν πιο αποτελεσματικά, καθώς και για να παράσχουν πληροφορίες στους ιδιοκτήτες της σελίδας.\nΑυτά τα cookies χρησιμοποιούνται για τη συλλογή πληροφοριών σχετικά με το πώς χρησιμοποιούν το Δικτυακό μας τόπο μας οι επισκέπτες. Χρησιμοποιούμε τις πληροφορίες για τη σύνταξη εκθέσεων και για να βοηθηθούμε στη βελτίωση της ιστοσελίδας μας. Τα cookies συλλέγουν πληροφορίες ανώνυμα, συμπεριλαμβανομένου του αριθμού επισκεπτών του δικτυακού τόπου, από πού προήλθαν οι επισκέπτες και τους δικτυακούς τόπους που επισκέφθηκαν. Κάντε κλικ εδώ για την επισκόπηση της ιδιωτικότητας στο Google\nΑυτό το cookie αποθηκεύει μια μοναδική συμβολοσειρά, η οποία συνδέει τη συνεδρία πλοήγησής σας με το δικτυακό τόπο, προκειμένου να διευκολύνει λειτουργίες, όπως τη σύνδεση ή τη σύγκριση προϊόντων\nHitachi Digital Media Group Σύνδεση Μεταπωλητή Απομνημόνευση στοιχείων σύνδεσης Απομνημόνευση_στοιχείων_σύνδεσης\nΑυτό το cookie αποθηκεύει ένα μοναδικό κλειδί που σας επιτρέπει να επιστρέψετε αυτόματα στη σελίδα σύνδεσης μεταπωλητή, σε περίπτωση που έχετε επιλέξει την αυτόματη αποσύνδεση\nHitachi Digital Media Group Γλώσσα σελίδα\nΑυτό το cookie αποθηκεύει την τρέχουσα επιλεγμένη γλώσσα\nΟι περισσότεροι περιηγητές διαδικτύου επιτρέπουν κάποιο έλεγχο των περισσότερων cookies μέσα από τις ρυθμίσεις του περιηγητή. Για να μάθετε περισσότερα σχετικά με τα cookies, όπως ποια cookies έχουν ρυθμιστεί και πώς να τα διαχειριστείτε και να τα διαγράψετε, επισκεφθείτε την ιστοσελίδα www.allaboutcookies.org.\nΓια να σταματήσετε την ανίχνευσή σας από το Google Analytics σε όλες τις ιστοσελίδες, επισκεφθείτε την ιστοσελίδαhttps://tools.google.com/dlpage.gaoptout.\ncookies στο YouTube\nΕνσωματώσαμε videos από το επίσημο κανάλι μας YouTube που μπορεί να τοποθετήσει cookies στον υπολογιστή σας όταν κάνετε κλικ στο YouTube video player, αλλά το YouTube δεν θα αποθηκεύσει αναγνωριστικά προσωπικά cookies για αναπαραγωγή ενσωματωμένων videos. Για να μάθετε περισσότερα, παρακαλούμε επισκεφθείτε την ενσωματωμένη ιστοσελίδα πληροφοριών του YouTube .


6-11-2020 • 9:18πμ\nUPD: 6-11-2020 • 9:18πμ\nΒουρ στο αυτόφωρο λόγω... μάσκας\nOύτε στον πιο τρελό της εφιάλτη δεν είχε δει αυτά που θα ζούσε εξαιτίας της… μάσκας γνωστή dj και ραδιοφωνική παραγωγός.\nΔεν έφτανε που τα μέτρα για τον κορωνοϊό τής έχουν στερήσει τη δουλειά της (όπως και σε χιλιάδες εργαζομένους στον χώρο της εστίασης και της διασκέδασης), η Χαρά Καμενίδου έμελλε να ζήσει το βράδυ της Τετάρτης σκηνές ροκ, που εκτυλίχθηκαν ακόμη και μέσα σε αστυνομικό τμήμα!\n«Κατέστρεψαν την εστίαση, έχουμε χάσει τις δουλειές μας και αντί το κράτος να στηρίζει τους πολίτες, μάς περιμένουν στη γωνία για να μας τιμωρήσουν»! Με αυτά τα λόγια η εντυπωσιακή dj, η οποία έχει ενεργό ρόλο και στα κοινά, μια και ήταν και υποψήφια δημοτική σύμβουλος με τον Βασίλη Καπερνάρο στον Δήμο Αθηναίων, περιγράφει αποκλειστικά στην «Espresso» όλα όσα έζησε πριν από δύο βράδια, αρχικά επί της λεωφόρου Ηρακλείου στη Νέα Ιωνία και μετέπειτα στο τοπικό αστυνομικό τμήμα.\n«Ήταν βράδυ Τετάρτης, ώρα 22.30. Επέστρεφα στο σπίτι μου από τον οδοντίατρο, καθώς είχα πάει για απονεύρωση. Ήμουν λίγα μέτρα έξω από την οικία μου και έψαχνα να βγάλω από την τσάντα μου τα κλειδιά του σπιτιού μου. Ένιωσα έντονη δυσφορία και δύσπνοια λόγω της απονεύρωσης και έβγαλα για ελάχιστα δευτερόλεπτα τη μάσκα για να μπορώ να αναπνεύσω καλύτερα. Χωρίς να το αντιληφθώ, με πλησιάζουν όργανα της τάξης» λέει η Χαρά Καμενίδου και συνεχίζει την περιγραφή της για όλα όσα συνέβησαν: «Τότε μια γυναίκα αστυνομικός μού ζήτησε τα στοιχεία μου, χωρίς να μου πει τον λόγο που τα θέλει. Ρώτησα γιατί πρέπει να δώσω τα στοιχεία μου και έλαβα την απάντηση ότι πρόκειται για μια απλή αναγνώριση και ταυτοποίηση στοιχείων. Μάλιστα, τους είπα πως εάν με θεωρούν ύποπτη για κάτι να μου κάνουν σωματικό έλεγχο»! Το αποτέλεσμα του διαλόγου της dj με τους αστυνομικούς ήταν να τη βάλουν στο περιπολικό και να την οδηγήσουν στο τοπικό αστυνομικό τμήμα.\n«Μέσα στο περιπολικό» λέει στην «Espresso» η Χαρά Καμενίδου «μου είπαν ότι ήθελαν τα στοιχεία μου, για να μου κόψουν πρόστιμο για τη μάσκα. Όταν φτάσαμε στο τμήμα ήθελαν να με περάσουν από Αυτόφωρο και να σχηματιστεί δικογραφία εις βάρος μου, επειδή αρνήθηκα να τους δώσω τα στοιχεία μου. Τους εξήγησα ότι έβγαλα για δευτερόλεπτα τη μάσκα για να αναπνεύσω λόγω προβλήματος υγείας, αλλά ήταν ανένδοτοι! Η απάντησή τους στα λεγόμενά μου ήταν πώς μπορώ να κάνω ένσταση για το πρόστιμο. Παρά την οργή μου για όσα τραβούσα και άκουγα, δεν είχα καμιά διάθεση να περάσω από Αυτόφωρο και να υποστώ όλη αυτήν την απίστευτη ταλαιπωρία και εν τέλει δέχτηκα να μου κόψουν πρόστιμο» λέει χαρακτηριστικά.\nΗ οργή της όμως δεν περιορίζεται μόνο στο πώς την αντιμετώπισαν οι αστυνομικοί και στα όσα ακολούθησαν. Η ίδια είναι εξοργισμένη για όσα περνάει ο πολύπαθος κλάδος της εστίασης και της διασκέδασης, με την αβεβαιότητα για το αύριο και την επιβίωση χιλιάδων εργαζομένων!\n«Τη στιγμή που το καλοκαίρι πήγαμε να πάρουμε μια μικρή ανάσα μάς κλείνουν ξανά! Και αντί το κράτος να στηρίζει τους πολίτες, μάς τιμωρούν με πρόστιμα!» δηλώνει, λέγοντας πως δεν θα ξεχάσει ποτέ την περιπέτεια που βίωσε, επειδή αφαίρεσε για λίγα δευτερόλεπτα έξω από το σπίτι της την προστατευτική μάσκα.


Οξεία Γλωσσοπάθεια: Νοεμβρίου 2018\nΗ Βρισηίδα η ακρίδα έπαιζε με τις φιλενάδες της "Δεν πηδάς, κυρα-Μαρία", όταν παρατήρησε ότι δύο ακρίδες από τη παρέα μιλούσαν χαμηλόφωνα και την κοιτούσαν, φως φανάρι ότι την σχολίαζαν χωρίς καν να κρατούν τα προσχήματα. Η Βρισηίδα πολύ ενοχλήθηκε και έχασε τη συγκέντρωσή της εντελώς, και όταν αργότερα άρχισαν το κρυφτό, δεν μπορούσε να σκεφτεί καμία καλή κρυψώνα και οι υπόλοιπες την έβρισκαν σχεδόν αμέσως.\nΤι να έλεγαν, άραγε, οι δυο τους; αναρωτιόταν η καημένη η Βρισηίδα, και αν δεν ήταν η κολλητή της φίλη, η Μακριλένα, ποτέ της δεν θα το μάθαινε:\n- Καλέ Βρισηίδα, της είπε η Μακριλένα εμπιστευτικά, το ξέρεις ότι μυρίζει η αναπνοή σου;\nΝα κάτι που δεν είχε φανταστεί ποτέ η Βρισηίδα. Ώστε μύριζε η αναπνοή της;\n- Μήπως έχεις κανένα χαλασμένο δόντι; έριξε την ιδέα η Μακριλένα.\nΝα, λοιπόν, που έπρεπε να πάει στον οδοντογιατρό, και η Βρισηίδα δεν τους συμπαθούσε καθόλου τους οδοντογιατρούς.\n- Μάλλον θα πρέπει να σε δει κάποιος οδοντίατρος, είπε η Μακριλένα και η Βρισηίδα κατάλαβε ότι δεν είχε και πολλές επιλογές.\n- Θα πάω στον οδοντίατρο, είπε με μισή καρδιά η Βρισηίδα και την επόμενη μέρα κιόλας βρισκόταν στο οδοντιατρείο του κυρίου Αδαμάντιου Κορώνα, οδοντίατρου με ειδίκευση στην εντομοδοντολογία.\nΟ κύριος Κορώνας έβαλε την Βρισηίδα να καθήσει στην οδοντιατρική του καρέκλα και να ανοίξει καλά-καλά το στόμα της. Ύστερα άναψε ένα δυνατό φως από πάνω της και άρχισε την εξέταση.\nΑφού, λοιπόν, την εξέτασε με κάθε λεπτομέρεια, και αφού της έβγαλε και ακτινογραφίες, τις οποίες τις κοίταξε πολύ προσεκτικά, ο κύριος Κορώνας κατέληξε στο συμπέρασμα ότι τα δόντια της Βρισηίδας ήταν εντελώς γερά.\n- Δεν βλέπω να υπάρχει κανένα πρόβλημα με τα δόντια σας, είπε ο κύριος Κορώνας.\n- Ναι, είπε η Βρισηίδα, αλλά μυρίζει η αναπνοή μου, έτσι λένε όλοι, μέχρι και η κολλητή μου, η Μακριλένα.\n- Εγώ δεν μπορώ να κάνω τίποτα γι'αυτό, λυπάμαι πολύ, είπε ο κύριος Κορώνας.\n- Και τι θα κάνω; Θα συνεχίσουν να με σχολιάζουν οι άλλες ακρίδες;\n- Το μόνο που θα μπορούσα να προτείνω είναι οι μέντες, ή τουλάχιστον, να μασάτε τσίχλα με άρωμα μέντας ή δυόσμου.\n- Δε μου αρέσουν οι τσίχλες.\n- Τότε, αν δεν σας πειράζει, μπορείτε να μασάτε φύλλα δυόσμου, κάνουν την ίδια δουλειά με τις τσίχλες.\nΑυτά είπε ο κύριος Κορώνας και η Βρισηίδα έφυγε από το ιατρείο του σκεφτική. Πού θα έβρισκε φύλλα δυόσμου; Και τι γεύση θα είχαν; Μήπως δεν ήταν νόστιμα;\nΚαι εκεί που περπατούσε, η Βρισηίδα σκόνταψε επάνω σε έναν δυόσμο. Και αμέσως άρχισε τις δοκιμές. Και πολύ της άρεσε ο δυόσμος. Τόσο, που δεν χόρταινε να μασάει τα φύλλα του. Και από τότε το πρόβλημά της λύθηκε δια παντός.\nΑλλά με το που λύθηκε το πρόβλημα της Βρισηίδας, ξεκίνησαν τα προβλήματα της Πίπης. Κι αυτό, διότι ο δυόσμος που έλυσε το πρόβλημα της Βρισηίδας βρίσκεται στη Χώρα της πίσω βεράντας και, όπως όλοι ξέρουμε, η Χώρα της πίσω βεράντας συνορεύει με τη Χώρα του διαμερίσματος, όπου ζει η Πίπη.\nΌχι, πείτε μου κι εσείς, που είστε αμερόληπτοι: χάθηκαν οι δυόσμοι; Τον δυόσμο της Πίπης έπρεπε να διαλέξει η Βρισηίδα;\nΈγραψε η Pippi όταν στη Χώρα της τα ρολόγια έδειχναν 11:33 μ.μ. 18 σχόλια:\nΕτικέτες Έτσι!, Κάτι είδα, Κάτι έπαθα\n- Αννέτα! Καιρούς και ζαμάνια! Τι κάνεις, βρε θηρίο;\n- Καλά, εσύ; Αλλά, τι ρωτάω, βλέπω! Μη μου πεις: αδυνάτισες!\n- Ε, ναι, φαίνεται;\n- Τι ρωτάς αν φαίνεται, μισή έχεις μείνει!\n- Ε, όχι και μισή…\n- Θέλω τη δίαιτά σου, οπωσδήποτε!\n- Πήγα σε έναν καλό διαιτολόγο και σώθηκα!\n- Α, ναι; Κι εγώ πρέπει να πάω σε διαιτολόγο, όσο κι αν προσπαθώ δεν τα καταφέρνω να αδυνατίσω από μόνη μου. Είναι καλός ο δικός σου;\n- Κούκλος: ψηλός, γεροδεμένος, και με ένα χαμόγελο να σε στείλει αδιάβαστη…\n- Ε, τι «Μαίρη!»; Σου λέω, αξίζει!\n- Βρε, για διαιτολόγο σου είπα ότι ψάχνω ή για γκόμενο;\n- Για διαιτολόγο μου είπες, αλλά τι να κάνω που ο διαιτολόγος μου κάνει και για γκόμενος;\n- Τώρα, σοβαρά, είναι τόσο καλός;\n- Όσο δε φαντάζεσαι…\n- Και, δηλαδή, εσύ τον έχεις και γκόμενο;\n- Ε, όχι και γκόμενο, αφού ξέρεις, εγώ είμαι μια σοβαρή, παντρεμένη γυναίκα…\n- … αλλά τι να κάνω που ο Σάκης φοράει μόνιμα σωσίβιο από γεροντόπαχα, βλέπω το διαιτολόγο και ανοίγει το μάτι μου λίγο…\n- Ε, καλά, δεν είναι και τόσο μεγάλος ο Σάκης…\n- Πρόλαβε τις δέσμες…\n- Σοβαρά; Ε, τότε έχεις δίκιο, φιλενάδα. Και, δε μου λες: τι δίαιτα σου έχει δώσει;\n- Λίγο απ’όλα μου είπε, και μου είπε να κάνω και γυμναστική.\n- Κάνεις και γυμναστική, δηλαδή;\n- Αμέ! Ξεκίνησα γυμναστήριο, και έχω έναν γυμναστή εξαιρετικό.\n- Ναι, ψηλός, ξανθός, γεροδεμένος, άλλο να σου λέω!\n- Βρε, Μαίρη, πάλι για γκόμενο μου μιλάς; Όλα καλά με το Σάκη;\n- Ναι, καλέ, γιατί ρωτάς; Επειδή έχω ωραίο γυμναστή; Σιγά τα ωά!\n- Τέλος πάντων, ό,τι κι αν κάνεις, καλό σου κάνει. Είσαι μία θεά, φτου να μη σε ματιάσω!\n- Ευχαριστώ… Εσύ πώς τα πας;\n- Ε, όπως τα’ξερες: ο Παύλος στο μαγαζί, η πεθερά στο σπίτι, τα παιδιά στο σχολείο…\n- Ακόμα μαζί σας μένει η πεθερά σου;\n- Καλά, αυτή δεν είχε έρθει για λίγες μέρες;\n- Φαίνεται πως το λίγο και το πολύ είναι πολύ σχετικές έννοιες.\n- Αχ, τι τραβάς, καψερή μου!\n- Τι τραβάω, δε λες τίποτα! Έχει άποψη για όλα και αν της πάω κόντρα σε κάτι, κάνει παράπονα στον Παύλο και του λέει ότι της βγάζω γλώσσα! Ποια; Εγώ, που είμαι ένας άγγελος καλοσύνης!\n- Και δεν είσαι; Θα ξεχάσω εγώ πόσες φορές μου έφερνες ταπεράκια στο σπίτι μέχρι να μάθω να μαγειρεύω και να μη γίνομαι ρεζίλι στον άντρα μου;\n- Τις προάλλες, όμως, τον έπιασα τον Παύλο και του ξηγήθηκα. Πού θα πάει αυτή η δουλειά, του είπα, θα μονιμοποιηθεί η μάνα σου; γιατί, αν είναι, να φέρω και τη δικιά μου να κάνουν παρέα οι δυο τους.\n- Τι θα μπορούσε να πει; Αφού πρώτα του γύρισε το μάτι μόλις με άκουσε να αναφέρω τη μάνα μου, μου είπε ότι θα της μιλήσει.\n- Εύχομαι να πάνε όλα καλά.\n- Αμήν. Αλλιώς, μου φαίνεται θα πάω στο γυμναστή σου, και όχι για γυμναστική.\n- Εμ, θα του χρειάζεται του Παύλου, αν βάζει τη μάνα του πάνω από την οικογένειά του…\n- Προχθές πήρα ένα ζευγάρι παπούτσια, όνειρο σκέτο, του τα δείχνω, πόσο; μου λέει, ογδόντα, του λέω, ακριβά είναι, πετάγεται η μάνα του, ακριβά είναι, μου λέει κι αυτός. Το πώς κρατήθηκα, δε λέγεται! Όταν αυτός πληρώνει τα μαλλιοκέφαλά του για να κάνει το αυτοκίνητο σένιο, όπως λέει, του είπα τίποτα; Άλλαξα το σαλόνι, μου λέει, μπράβο, του λέω, έβαλα και ηλιοροφή, μου λέει, μπράβο, του ξαναλέω, θα το πάω ξανά στο συνεργείο, μου λέει, να του μετρήσουν τις εκπομπές των καυσαερίων, να το πας, του λέω.\n- Οι άντρες δεν καταλαβαίνουν, χρυσή μου. Νομίζουν ότι διατηρούμαστε όμορφες και θελκτικές με τον αέρα που αναπνέουμε. Αμ’έχει κόστος η ομορφιά!\n- Τώρα που είπες «ομορφιά», ποιαν είδα το Σάββατο στη λαϊκή;\n- Την Ντίνα, την κόρη του φούρναρη.\n- Τίγκα στο τατουάζ, ε;\n- Ναι, βρε παιδί μου, κάθε φορά που την βλέπω έχει και καινούργια τατουάζ.\n- Και, ξέρεις, αν αλλάξει γνώμη και θέλει να τα αφαιρέσει, η αποκατάσταση του δέρματος είναι πολύ επίπονη, μου το έχει πει δερματολόγος.\n- Είχες σκοπό να κάνεις κι εσύ τατουάζ;\n- Κάποτε το σκεφτόμουν, ναι… Μη φανταστείς κάτι μεγάλο, μια καρδούλα στη βάση του λαιμού σκεφτόμουν, αλλά όταν άκουσα τα περί αποκατάστασης, άλλαξα αμέσως γνώμη.\n- Καλά έκανες, πάρε καλύτερα μια γούνα.\n- Γούνα δεν παίρνω, είμαι οικολόγος.\n- Καινούργιο είναι αυτό;\n- Όχι, πάντα ήμουν, απλώς δεν το είχα καταλάβει. Τώρα μόνο πανωφόρια από φυσικές ίνες, σαν αυτό το παλτουδάκι που φοράω, σου αρέσει;\n- Ωραίο είναι, αλλά αυτό το ύφασμα νομίζω ότι κάνει κόμπους.\n- Α, δε με πειράζει αυτό, έχω πάρει ένα μαραφέτι που αφαιρεί τους κόμπους στο πι και φι.\n- Ξέρω ποιο λες, έχω κι εγώ ένα.\n- Ναι, τέλος πάντων... Λοιπόν, φιλενάδα, χάρηκα πολύ που τα είπαμε. Κανόνισε να βρεθούμε μια μέρα για καφέ. Έχω ανακαλύψει μια καινούργια καφετέρια κοντά στην κεντρική πλατεία, άλλο πράγμα!\n- Ε, να πάμε τότε...\n- Την έχει ένας ξάδερφος της Ευαγγελίας που έχει το προποτζίδικο στη γωνία. Εξαιρετικός: ψηλός, μελαχροινός, με κάτι πλάτες σαν τρίγωνα Πανοράματος...\n- Πάλι για γκόμενο μου μιλάς, βρε Μαίρη; Όλα καλά με το Σάκη, σίγουρα;\nΥΓ: Αυτό θα μπορούσε να είναι μία συμμετοχή της Πίπης στο δρώμενο της Μεμαρίας "Παίζοντας με τις λέξεις", όμως δεν είναι, ησυχάστε, οι κανονικές συμμετοχές είναι ακόμα ιγκόγνιτο... Εν αναμονή της λήξης του παιχνιδιού, ας παίξουμε λίγο ακόμη, λοιπόν.\nΈγραψε η Pippi όταν στη Χώρα της τα ρολόγια έδειχναν 8:13 μ.μ. 23 σχόλια:\nΣε μεγάλους μπελάδες πρόκειται να βρεθούν διάφοροι τύποι που κινούνται στο μπλογκοσύμπαν της Πίπης. Και ο λόγος είναι απλός: το γεύμα της Μεμαρίας. Ας γίνω, όμως, πιο σαφής.\nΜια μέρα, εκεί που η Πίπη χάζευε και δεν είχε τι να κάνει, χτυπάει το κουδούνι, ανοίγει την πόρτα, και τι να δει; Τη Μεμαρία αυτοπροσώπως! Ήταν, δε, η Μεμαρία, πολύ κομψά ντυμένη, και κρατούσε στο χέρι της και μία τσάντα με ψώνια.\n- Δε θα καθήσω, είπε στην Πίπη, ήρθα μόνο να σε προσκαλέσω στο γεύμα που διοργανώνω στις 24 του μήνα. Θα έχω πολλούς καλεσμένους και ανάμεσα σε αυτούς είσαι και εσύ.\n- Αχ, τι ωραία! αναφώνησε η Πίπη, που μερικές φορές γίνεται ιδιαίτερα αφελής.\n- Μόνο που υπάρχει ένας όρος για όλους, πρόσθεσε η Μεμαρία: ο καθένας θα πρέπει να φέρει το φαγητό του. Και επειδή δεν θέλω να δυσκολευτείτε πολύ, σας δίνω πέντε βασικά υλικά – τα ίδια σε όλους – για να έχετε να πορεύεστε.\nΤης Πίπης δεν της άρεσε και πολύ η ιδέα, αλλά είχε δεχτεί ήδη την πρόσκληση, οπότε δεν της πήγαινε να υπαναχωρήσει. Μόνο χαμογέλασε ευγενικά.\n- Εδώ είναι και τα δικά σου τα υλικά, συνέχισε η Μεμαρία, δείχνοντας την τσάντα που κρατούσε. Τα ψώνισα πριν από λίγο από το μίνι μάρκετ της κοινοπραξίας On the Up and Up – Απάγκιο στη γωνία, που το δουλεύουν συνεταιρικά το Αννετά…κι και η Μαρία Κανελλάκη, ξέρεις ποιες εννοώ. Είναι φρεσκότατα τα υλικά, θα δεις.\nΠήρε η Πίπη την τσάντα που της πρόσφερε η Μεμαρία, την άνοιξε και βρήκε τα εξής υλικά: οκτακόσια γραμμάρια κιμά εκπομπής χωρίς γλουτένη, μισό κιλό φρέσκους κόμπους με το τσόφλι τους, δέκα μικρές γλώσσες από μοκασίνια γάλακτος, ένα κιλό αποκατάσταση χωρίς λίπος και τρία κιλά δέσμες με την φλούδα τους.\n- Φτιάξε ό,τι θέλεις, της είπε η Μεμαρία, αρκεί να τρώγεται. Και τώρα σε αφήνω, έχω να επισκεφτώ και άλλους. Θα τα πούμε στις 24 του μήνα. Καλά μαγειρέματα!\nΈμεινε μόνη της η Πίπη με τα εκλεκτά προϊόντα που της είχε φέρει η Μεμαρία και δεν ήξερε τι να μαγειρέψει. Δεν ήθελε να εμφανιστεί στο γεύμα με άδεια χέρια, αλλά δεν της ερχόταν και καμιά ιδέα.\nΠήρε, τότε, τον τσελεμεντέ και άρχισε να τον ξεφυλλίζει. Και εκεί είδε πάρα πολλές συνταγές, που της έκλειναν το μάτι και της υπόσχονταν αξέχαστες γεύσεις.\nΣκέφτηκε να κάνει ένα πρωτότυπο πιάτο με τους κόμπους, που ως γνωστόν είναι εξαιρετικός ουζομεζές, και επέλεξε να φτιάξει «πικάντικους κόμπους με τσιπς άγριου φιόγκου». Με τον κιμά της εκπομπής προτίμησε να φτιάξει «αρωματικά κεφτεδάκια με κιμά εκπομπής», ενώ για τις γλώσσες διάλεξε μία πιο ιντριγκαδόρικη συνταγή: «γλώσσες ντιαμπολίκ με πουρέ καυτερής ειρωνίας». Την αποκατάσταση αποφάσισε να τη γεμίσει («παραδοσιακή γεμιστή αποκατάσταση στη γάστρα»), ενώ για τις δέσμες προτίμησε μία συνταγή με ξένη εσάνς («ψητές δέσμες με σως μπεαρνέζ»).\nΑφού, λοιπόν, βρήκε τις συνταγές, η Πίπη στρώθηκε στο μαγείρεμα. Αλλά, ποιος είπε ότι ήταν εύκολη δουλειά; Τίποτα δεν έγινε όπως θα έπρεπε: οι κόμποι δεν καθαρίζονταν εύκολα, με αποτέλεσμα αρκετοί από αυτούς να μείνουν με τα τσόφλια, τα κεφτεδάκια εκπομπής δεν έγιναν αρκετά συνεκτικά, οι γλώσσες κόλλησαν στο τηγάνι, ενώ η αποκατάσταση, παρ’όλο που φαινόταν αρκετά τρυφερή, δεν έλεγε να ψηθεί με τίποτα. Η μεγαλύτερη αποτυχία, βέβαια, ήταν οι δέσμες. Ποιος είπε ότι οι δέσμες ταιριάζουν με τη σως μπεαρνέζ;\nΑπογοητεύτηκε η Πίπη και δεν ήξερε τι να κάνει. Τόσα εκλεκτά υλικά και να μην μπορεί να φτιάξει ένα πιάτο της προκοπής; Τι θα κρατούσε στο γεύμα της Μεμαρίας; Όσο σκεφτόταν τα εκλεκτά εδέσματα που θα έφερναν οι υπόλοιποι στο γεύμα, τόσο πιο πολύ απογοητευόταν. Όμως, αγαπάει ο Θεός το μάγειρα, αγαπάει και την Πίπη.\nΚαι η Πίπη αποφάσισε να αυτοσχεδιάσει. Αλλά πολύ φοβάμαι ότι η συνεισφορά της στο γεύμα της Μεμαρίας θα είναι μία σούπα, όπου μέσα θα υπάρχουν και τα πέντε βασικά συστατικά. Τώρα το πώς θα ταιριάξουν όλα αυτά ή αν θα ταιριάξουν, μόνο ο Θεός και η ψυχή της Πίπης το ξέρουν. Ελπίζω μόνο η Μεμαρία να έχει στο σπίτι της σόδα για τις δυσπεψίες.\nΑλλιώς, θα κλάψουν μανούλες...\nΈγραψε η Pippi όταν στη Χώρα της τα ρολόγια έδειχναν 12:10 π.μ. 23 σχόλια:\nΌλα είναι ήσυχα στη Χώρα της πίσω βεράντας. Τα φυτά δε μαλώνουν και δεν προσπαθεί το ένα να υπονομεύσει το άλλο, μόνο καμιά βροχή ή κανένας ξαφνικός αέρας τα ξυπνάει λίγο...\nΌπως είναι λογικό, όταν όλα είναι τόσο ήσυχα, η προσοχή της Πίπης στρέφεται σε άλλους χώρους, εκτός βεράντας. Έλα, όμως, που σήμερα, ημέρα Σάββατο και με θερμοκρασία πάνω από είκοσι βαθμούς, με τα παράθυρα ανοιχτά και τα πλυμένα ρούχα να χορεύουν επάνω στο σχοινί, το μάτι της Πίπης "συνέλαβε" μία επισκέπτρια προ απονενοημένου διαβήματος...\nΗ οσονούπω αυτόχειρ κοίταζε περίλυπη κάτω, και όταν λέμε κάτω εννοούμε πιο κάτω από τη Χώρα της πίσω βεράντας. Η όλη στάση του σώματός της έδειχνε ότι το τέλος της ήταν απελπιστικά κοντά. Γι'αυτό και η Πίπη αμέσως σκέφτηκε ότι κάτι έπρεπε να κάνει.\n- Γεια σου! είπε όσο πιο χαρούμενα μπορούσε στην επισκέπτρια.\n- Πώς σε λένε; συνέχισε η Πίπη.\nΗ επισκέπτρια φαινόταν τελείως απορροφημένη στις σκέψεις της.\n- Έχεις ξαναέρθει εδώ; επέμεινε η Πίπη.\n- Ουφ, μα ούτε να αυτοκτονήσει ήσυχα δεν μπορεί κάποιος σε αυτόν τον κόσμο; διαμαρτυρήθηκε η οσονούπω αυτόχειρ.\n- Συγγνώμη, είπε η Πίπη, δεν φαντάστηκα ότι θα σε ενοχλούσα... Αλλά είναι τόσο σπάνιοι οι επισκέπτες σε αυτήν τη Χώρα, τώρα τελευταία, που ήθελα να σε καλωσορίσω...\n- Άδικος κόπος.\n- Επειδή όλα είναι μάταια σε αυτόν τον κόσμο. Μέχρι και το καλωσόρισμά σου, μάταιο είναι και αυτό.\n- Δε νομίζω... Το καλωσόρισμα είναι απαραίτητο σε έναν επισκέπτη που σε τιμά με την παρουσία του.\n- Εγώ, έτσι κι αλλιώς, δε θα μείνω πολύ. Όπου να'ναι θα αναχωρήσω... και θα είχα αναχωρήσει ήδη, αν εσύ δεν με είχες διακόψει...\n- Τι εννοείς; προσποιήθηκε η Πίπη ότι δεν κατάλαβε. Δεν σου αρέσει αυτή η Χώρα;\n- Τι με νοιάζουν οι Χώρες και τα παλάτια και ο κόσμος ολόκληρος; ξέσπασε η οσονούπω. Τίποτα δε με νοιάζει, τίποτα! Θα φύγω από αυτόν τον κόσμο, να ησυχάσω!\n- Θα φύγεις; Και πού θα πας;\n- Κάπου καλύτερα από εδώ.\n- Και νομίζεις ότι είναι η λύση στα προβλήματά σου;\n- Δεν νομίζω τίποτα, άσε με ήσυχη!\n- Α, όχι, κυρία μου! Δεν θα μολύνεις εσύ τη Χώρα της Πίσω Βεράντας με άλλο ένα έγκλημα!\n- Εννοώ αυτό που λέω! Σε αυτήν εδώ τη Χώρα έχουν υπάρξει αρκετοί θάνατοι, οι περισσότεροι ύποπτοι, δεν χρειαζόμαστε και τον δικό σου θάνατο αποπάνω! Εξάλλου, μου φαίνεται πολύ περίεργο να θέλει να αυτοκτονήσει μία καλλονή σαν εσένα, επάνω στο άνθος της ηλικίας της...\n- Αχ, αναστέναξε η οσονούπω, και να σου πω δεν πρόκειται να καταλάβεις...\n- Έρωτας, μήπως;\n- Βλέπεις, λοιπόν, που καταλαβαίνω; Ποιος είναι, λοιπόν, αυτός που αρνείται τον έρωτά σου και σε έχει φέρει σε αυτήν την κατάσταση;\n- Δεν είναι ακριβώς έτσι, απλώς ο έρωτάς μου είναι αδιέξοδος, ερωτεύτηκα γόνο ξένης οικογένειας και ούτε οι δικοί μου τον θέλουν, ούτε οι δικοί του με θέλουν!\n- Σαν το Ρωμαίο και την Ιουλιέτα, δηλαδή...\n- Κάποιοι σαν εσάς, που αυτοκτόνησαν για την αγάπη τους.\n- Ορίστε, λοιπόν, που τελικά καταλαβαίνεις... Εγώ χωρίς τον Ιφικλίδη μου δεν μπορώ να ζήσω, καλύτερα να αυτοκτονήσω!\n- Ιφικλίδη τον λένε;\n- Ναι, και είναι ο ομορφότερος ήλιος στη ζωή μου!\n- Λες για έναν όμορφο, τσαχπίνη τύπο που είδα τις προάλλες στη Χώρα της μπροστινής βεράντας;\n- Αν ήταν όμορφος, ναι, αυτός θα ήταν!\n- Αλλά, δεν θέλω να σε στενοχωρήσω, δεν ήταν μόνος στη Χώρα της μπροστινής βεράντας, ήταν με μια τύπισσα που του έμοιαζε κάπως, και όπου πήγαινε εκείνη πήγαινε και αυτός...\n- Ο Ιφικλίδης μου δεν θα το έκανε ποτέ αυτό, άλλον θα είδες!\n- Δε φορούσε μια κίτρινη κάπα με μαύρες γραμμές και μερικές μπλε κουκίδες;\n- Τον Ιφικλίδη μου είδες! Δεν το πιστεύω! Και ήταν με άλλη, μου λες;\n- Τώρα είναι που θα αυτοκτονήσω! Ώστε, ψεύτικοι ήταν οι όρκοι του, ψεύτικα τα χάδια του, ψεύτικα και τα φιλιά του;\n- Μην κάνεις έτσι, ούτε η πρώτη είσαι, ούτε η τελευταία...\n- Και θαρρείς πως με νοιάζει αν είμαι πρώτη ή τελευταία; Αχ, τι άδικη που είναι η ζωή! Όσο σκέφτομαι πόσα όνειρα έκανα για εκείνον, πόσο με πλήγωνε που οι δικοί του δεν με ήθελαν, πόσο μισούσα το ταπεινό μου μαύρο φόρεμα, που δεν ταίριαζε στο δικό του, αρχοντικό περιβάλλον... Και εκείνη, πώς ήταν; Ήταν όμορφη;\n- Καλή ήταν.\n- Όμορφη ήταν, μου λες ψέματα. Ξέρω ποια ήταν, μία δικιά τους κοπέλα, που του την προξένευαν με επιμονή... Δεν το πιστεύω ότι υπόκυψε στις πιέσεις! Όχι, όχι, τίποτα, δε με νοιάζει τίποτα, θα κάνω αυτό που ήθελα, θα αυτοκτονήσω, να τελειώνουμε...\nΗ Πίπη δεν ήξερε τι να κάνει για να αποτρέψει την πιο οσονούπω δεν γίνεται από την αυτοκτονία.\n- Αφού δεν μπορώ να σε μεταπείσω, της είπε, θα μπορούσα τουλάχιστον να σε βγάλω μια φωτογραφία; Είσαι τόσο όμορφη που είναι αμαρτία να μη μείνει τίποτα να σε θυμίζει...\n- Ας είναι, είπε, βιάσου όμως, δεν μπορώ να αντέξω έτσι κρεμασμένη για πολλή ώρα ακόμη.\nΗ Πίπη έτρεξε και πήρε τη φωτογραφική της μηχανή.\n- Αχ, ένα λεπτό να βγάλω άλλη μία, είπε η Πίπη, νομίζω η πρώτη φωτογραφία μού κουνήθηκε λίγο.\nΗ οσονούπω τεντώθηκε.\n- Μπράβο, έτσι είσαι τέλεια, είσαι μια θεά, αχ, πάλι μου βγήκε θολή η φωτογραφία, μην κουνιέσαι για να μπορώ να εστιάσω καλύτερα. Κοίταξε και προς την κάμερα λίγο, νομίζω ότι έτσι είναι καλύτερα... Πάλι κουνήθηκες, αχ, νομίζω ότι αν γυρίσεις λίγο στο πλάι θα είσαι πιο ωραία. Μισό λεπτό να δω αν βγήκε τώρα, καλά, είσαι υπέροχη, θα μπορούσες άνετα να κάνεις καριέρα μοντέλου, να βγάλω άλλη μία;\nΚαι όλο έβγαζε φωτογραφίες η Πίπη, και όλο πόζαρε η οσονούπω.\n- Θα μου πεις και το όνομά σου; ρώτησε η Πίπη.\n- Βανέσα με λένε.\n- Α, έχεις και ωραίο όνομα, ό,τι πρέπει για καριέρα μοντέλου...\nΗ οσονούπω που λεγόταν Βανέσα στάθηκε και άρχισε να μαζεύεται.\n- Τώρα θα αυτοκτονήσει, σκέφτηκε τρομαγμένη η Πίπη.\nΚαι τότε, η Βανέσα, που ήταν μία πεταλούδα, τεντώθηκε απότομα, άνοιξε τα φτερά της και πέταξε μακριά.\n- Έχεις δίκιο, φώναξε στην Πίπη, δεν χρειάζεται να αυτοκτονήσω, αποφάσισα να ανοίξω τα φτερά μου στο χώρο της μόδας, θα γίνω μοντέλο!\nΚαι ύστερα χάθηκε, κατευθυνόμενη προφανώς προς τις διεθνείς πασαρέλες...\nΈγραψε η Pippi όταν στη Χώρα της τα ρολόγια έδειχναν 7:41 μ.μ. 21 σχόλια:


ΠΑΡΟΥΣΙΑΣΕΙΣ ΑΝΑΖΗΤΗΣΕΙΣ ΑΠΟΚΑΛΥΨΕΙΣ: ΑΛΛΟΔΑΠΕΣ (!) ΕΤΑΙΡΕΙΕΣ ΑΓΟΡΑΖΟΥΝ ΤΑ ΔΑΝΕΙΑ ΤΩΝ ΕΛΛΗΝΩΝ !\nΑΛΛΟΔΑΠΕΣ (!) ΕΤΑΙΡΕΙΕΣ ΑΓΟΡΑΖΟΥΝ ΤΑ ΔΑΝΕΙΑ ΤΩΝ ΕΛΛΗΝΩΝ !\nΑΠΟΚΑΛΥΨΗ ΑΠΟ "ΤΟ ΚΟΥΤΙ ΤΗΣ ΠΑΝΔΩΡΑΣ" : http://www.koutipandoras.gr/?p=16028\nΑντιμέτωποι με τον κίνδυνο τη ς αρπαγής των προσωπικών τους περιουσιακών στοιχείων από εταιρείες του εξωτερικού βρίσκονται χιλιάδες Έλληνες δανειολήπτες.\nΟι εταιρείες αυτές αναφέρονται ως «σύστασης ειδικού σκοπού». Η «κερκόπορτα» για τη δραστηριοποίησή τους στην Ελλάδα άνοιξε με το νόμο 3156/2003. Ουσιαστικά αυτό που κάνουν είναι να αγοράζουν τις απαιτήσεις των δανειακών συμβάσεων από τα εγχώρια τραπεζικά ιδρύματα, έναντι ποσού το οποίο δεν ξεπερνά το 20% της συνολικής οφειλής.\nΣτη συνέχεια αναλαμβάνουν οι ίδιες να διεκδικήσουν το υπόλοιπο της οφειλής, έχοντας στη διάθεση τους όλα τα προβλεπόμενα από το νόμο μέσα, σαν να έχουν συνάψει απευθείας με τους οφειλέτες τις συμβάσεις. Από διαταγές πληρωμής, κατασχέσεις και οτιδήποτε άλλο έχει θέσει ο νομοθέτης στο «κυνήγι» των «κακών» οφειλετών.\nΚαι όταν απευθύνονται στην τράπεζα τότε ανακαλύπτουν ότι η δυνατότητα εκχώρησης των απαιτήσεών τους υπήρχε στα ψιλά γράμματα της σύμβασης που είχαν υπογράψει.\nΤο www.koutipandoras.gr παρουσιάζει σήμερα χαρακτηριστική περίπτωση δανειακής σύμβασης η απαίτηση της οποίας έχει εκχωρηθεί σε εταιρεία του εξωτερικού. Ο οφειλέτης είχε υπογράψει δανειακή σύμβαση με συγκεκριμένη τράπεζα στις 27/07/1998, από την οποία εκκρεμεί οφειλή προς την τράπεζα ύψους 1719 ευρώ.\nΑντί για την τράπεζας όμως, ξαφνικά έλαβε στα χέρια του επιστολή από εταιρεία με έδρα το Αμβούργο που του συνιστούσε να εξοφλήσει την οφειλή, πέφτοντας κυριολεκτικά από τα σύννεφα.\nΔεμένα τα χέρια της πολιτείας\nΣτο μεταξύ η Ελληνική πολιτεία σηκώνει τα χέρια ψηλά για εκχωρήσεις τέτοιου είδους που έλαβαν χώρα πριν από το 2009. Έκτοτε, ψηφίστηκε νομοθετική ρύθμιση η οποία απαγορεύει στα χρηματοπιστωτικά ιδρύματα την εκχώρηση απαιτήσεων σε τρίτους.\nΌπως χαρακτηριστικά σημειώνει στο www.koutipandoras.gr o γενικός γραμματέας καταναλωτή κ. Δημήτριος Σπυράκος «για όλες τις περιπτώσεις που έχουν εξαγοραστεί πριν από το 2009 δεν μπορούμε να επέμβουμε».\nΑρκετά προβλήματα έχουν δημιουργηθεί και για όσους οφειλέτες που θέλησαν να κάνουν χρήση των διατάξεων του νόμου για τα υπερχρεωμένα νοικοκυριά.\nΟι οφειλέτες βρήκαν μπροστά τους τεράστια εμπόδια. Οι εταιρείες αυτές έχουν την έδρα τους στο εξωτερικό με αποτέλεσμα να μην μπορεί να γίνει εμπρόθεσμη επίδοση και να συμπεριληφθούν οι απαιτήσεις τους στο νόμο και έτσι να χάνουν το τρένο για την ευνοϊκή ρύθμιση των χρεών τους.\nΤο αμέσως επόμενο χρονικό διάστημα αναμένεται να κατατεθεί ειδική νομοθετική ρύθμιση στη Βουλή η οποία θα άρει τα όποια εμπόδια, αναφορικά με τα υπερχρεωμένα νοικοκυριά . Ωστόσο το πρόβλημα για χιλιάδες οφειλέτες με δανειακές συμβάσεις προ του 2009 παραμένει.\n«Θα καταθέσουμε μία ρύθμιση τις επόμενες μέρες ώστε να μην υπάρχει κανένα πρακτικό πρόβλημα για τον οφειλέτη, με την οποία θα προβλέψουμε ότι σε περίπτωση που υπάρχει εκχώρηση στο εξωτερικό να ορίζεται αντίκλητος στην Ελλάδα, δηλαδή να μη χρειάζεται να επιδώσει στο εξωτερικό αλλά στην Ελλάδα» επισημαίνει στο www.koutipandoras.gr o κ. Σπυράκος.


Lego Brawls - GameWorld.gr\n13 May 2022 16:58\t- 14 May 2022 06:34\t#264216 by Φώτης Παπασμύρης\nLego Brawls was created by Φώτης Παπασμύρης\nΤο Lego Brawls, ένα Minifigure Fighting video game που είχε κυκλοφορήσει για το Apple Arcade , θα κυκλοφορήσει αυτό το καλοκαίρι στις κονσόλες PS5, Xbox Series X, PS4, Xbox One και Switch, από την Bandai Namco.Η ιδέα εδώ είναι να πολεμήσετε -μόνος σας ή με έως και οκτώ παίκτες (τέσσερις στο PlayStation)- και να συλλέξετε minifigures τις οποίες μπορείτε στη συνέχεια να προσαρμόσετε όπως θέλετε για να δημιουργήσετε τον ήρωα της επιλογής σας. Στη συνέχεια, μπορείτε να πάρετε τον εν λόγω ήρωα και να προσπαθήσετε να αναρριχηθείτε στα παγκόσμια leaderboards του παιχνιδιού.\nΤα Themes του Lego Brawls περιλαμβάνουν κλασικές τοποθεσίες Lego όπως το Castle and Space, καθώς και επίπεδα και χαρακτήρες που βασίζονται στο Ninjago, το Jurassic World και το Monkie Kid. Πρόσφατα υπήρξαν αναφορές ότι η Lego είχε επιλέξει να τερματίσει τη συμφωνία αποκλειστικότητας video game για κονσόλες με την εταιρεία ανάπτυξης TT Games - η οποία κυκλοφόρησε πρόσφατα το εξαιρετικά επιτυχημένο Lego Star Wars: The Skywalker Saga. Επίσης, μια σειρά από Lego Sports video games από την εταιρεία ανάπτυξης 2K είναι από ότι φαίνεται στα σκαριά.\nΠολλά τουβλάκια λοιπόν, για ένα παιχνίδι που από όλα δείχνουν πως θα έχει καλή εμπορική πορεία!\nLast edit: 14 May 2022 06:34 by Φώτης Παπασμύρης .\n16 May 2022 04:09\t#264252 by Nikos Georgopoulos\nReplied by Nikos Georgopoulos on topic Lego Brawls\nLego Brawls, ένα Fighting που θυμίζει το Super Smash Bros.\nΤουβλάκια, πολλά τουβλάκια παντού.\nΤο Lego Brawls, ένα Minifigure Fighting που είχε κυκλοφορήσει για το Apple Arcade, θα κυκλοφορήσει αυτό το καλοκαίρι στις κονσόλες PS5, Xbox Series X, PS4, Xbox One και Switch, από την Bandai Namco.\nΗ ιδέα εδώ είναι να πολεμήσετε -μόνος σας ή με έως και οκτώ παίκτες (τέσσερις στο PlayStation)- και να συλλέξετε minifigures τις οποίες μπορείτε στη συνέχεια να προσαρμόσετε όπως θέλετε για να δημιουργήσετε τον ήρωα της επιλογής σας. Στη συνέχεια, μπορείτε να πάρετε τον εν λόγω ήρωα και να προσπαθήσετε να αναρριχηθείτε στα παγκόσμια leaderboards του παιχνιδιού.\nΤα themes του Lego Brawls περιλαμβάνουν κλασικές τοποθεσίες Lego όπως Castle και Space, καθώς και επίπεδα και χαρακτήρες που βασίζονται στο Ninjago, το Jurassic World και το Monkie Kid. Πρόσφατα υπήρξαν αναφορές ότι η Lego είχε επιλέξει να τερματίσει τη συμφωνία αποκλειστικότητας video game για κονσόλες με την εταιρεία ανάπτυξης TT Games - η οποία κυκλοφόρησε πρόσφατα το εξαιρετικά επιτυχημένο Lego Star Wars: The Skywalker Saga. Επίσης, μια σειρά από Lego Sports video games από την εταιρεία ανάπτυξης 2K είναι από ότι φαίνεται στα σκαριά.


Η «φωνή» της Βόρειας Κορέας μίλησε για την ιστορική συμφωνία Κιμ – Τραμπ | Fortunegreece.com\nΗ «φωνή» της Βόρειας Κορέας μίλησε για την ιστορική συμφωνία Κιμ – Τραμπ\nΗ παρουσιάστρια της κρατικής τηλεόρασης της χώρας έδωσε το δικό της στίγμα στον απόηχο της συνόδου στη Σιγκαπούρη.\nΗ παρουσιάστρια της βορειοκορεατικής τηλεόρασης Ρι Τσουν Χι επί χρόνια ανακοίνωνε τις σπουδαιότερες ειδήσεις με το δικό της εκδηλωτικό τρόπο και αυτή την εβδομάδα επέστρεψε στις συχνότητες για να ανακοινώσει την ιστορική συνάντηση του Κιμ Γιονγκ Ουν με τον αμερικανό πρόεδρο Ντόναλντ Τραμπ.\n«Η ιστορική συνάντηση χάραξε μια νέα ιστορία», δήλωσε την Τετάρτη η Ρι, ντυμένη με την παραδοσιακή ροζ κορεατική ενδυμασία και χαμογελώντας πλατιά.\n«Ο μεγάλος ηγέτης του κόμματός μας, του έθνους μας και του στρατού μας, ο Κιμ Γιονγκ Ουν, υιοθέτησε μια κοινή δήλωση με τον πρόεδρο των Ηνωμένων Πολιτειών».\nΗ συνάντηση κορυφής με τον Τραμπ, την Τρίτη στη Σιγκαπούρη, ήταν η πρώτη συνάντηση μεταξύ εν ενεργεία ηγετών των δύο χωρών.\nΤα τελευταία χρόνια, η Ρι είχε αναλάβει έναν ιδιαίτερα προβεβλημένο ρόλο στη δημοσιοποίηση των βορειοκορεατικών δοκιμών πυρηνικών βομβών και βαλλιστικών πυραύλων.\nΣτα τέλη της περασμένης χρονιάς, για παράδειγμα, ανακοίνωσε την βορειοκορεατική δοκιμή μιας βόμβας υδρογόνου, σύμφωνα με την ανακοίνωση, λέγοντας στους τηλεθεατές ότι ήταν «απολύτως επιτυχημένη».\nΜε τη δοκιμή ενός διηπειρωτικού βαλλιστικού πυραύλου με βεληνεκές τέτοιο που να μπορεί να πλήξει οπουδήποτε στις ΗΠΑ, «η κρατική πυρηνική δύναμη» ολοκληρώθηκε, είχε υπογραμμίσει.\nΩστόσο φέτος οι εκπομπές της Ρι αποτυπώνουν την άμβλυνση της έντασης. Τον Απρίλιο μετέδωσε το ρεπορτάζ για την πρώτη μέσα σε μια δεκαετία συνάντηση κορυφής ανάμεσα στη Βόρεια και τη Νότια Κορέα και στη συνέχεια εκείνο για τη συνάντηση του Τραμπ με τον Κιμ.\n«Ο ανώτατος ηγέτης απολαμβάνει τη φωνή της και οι Βορειοκορεάτες την αναγνωρίζουν επίσης, έτσι δεν υπάρχει λόγος ο Κιμ Γιονγκ Ουν να αντικαταστήσει κάποια που έχει αποκληθεί θησαυρός στη Βόρεια Κορέα», λέει ο Αν Τσαν-Ιλ, ο οποίος έχει διαφύγει από τη Βόρεια Κορέα και ζει τώρα στη Νότια Κορέα.\n«Ακόμη κι αν το βορειοκορεατικό καθεστώς ανοίξει τη χώρα για επανάσταση, την απόφαση θα την ανακοινώσει αυτή η παρουσιάστρια».\nΗ Ρι είχε ξεσπάσει σε λυγμούς ζωντανά το 1994 ανακοινώνοντας τον θάνατο του ιδρυτή της Βόρειας Κορέας Κιμ Ιλ Σουνγκ. Όταν το 2011 πέθανε ο γιος του, ο Κιμ Γιονγκ Ιλ, η Ρι ήταν αυτή που, ντυμένη στα μαύρα και με τη φωνή της να τρέμει, ανακοίνωσε την είδηση στους Βορειοκορεάτες.\nΠαρότι συνταξιοδοτήθηκε επισήμως το 2012, η Ρι επιστρέφει κατά καιρούς για να κάνει σπουδαίες ανακοινώσεις.\nΗ εικόνα της Ρι εμφανίζεται συχνά στη νοτιοκορεατική κάλυψη μεγάλων γεγονότων στη Βόρεια Κορέα, πράγμα που σημαίνει ότι μερικοί Νοτιοκορεάτες, οι οποίοι την έχουν συνδέσει με δυσοίωνες εξελίξεις, τρέμουν την εμφάνισή της.\n«Όποτε την βλέπω στην τηλεόραση, πάντα σκέπτομαι ότι η Βόρεια Κορέα έκανε πάλι φασαρίες», λέει ο Τζουν Σεούνγκ-χο, ο οποίος εργάζεται σε γραφείο ταξιδιών στη Σεούλ.\n«Αισθάνομαι άβολα όταν την βλέπω στις ειδήσεις, παρόλο που ξέρω ότι παρουσιάζει εδώ και καιρό τις βορειοκορεατικές ειδήσεις», προσθέτει.\n#ΡΙ ΤΣΟΥΝ ΧΙ\nΔημοσκόπηση Gallup: Ένας στους δύο πολίτες παγκοσμίως είδε τα εισοδήματά του να μειώνονται λόγω της πανδημίας\nΟ Ντουέιν Τζόνσον το αφήνει ανοιχτό να κατέβει για πρόεδρος των ΗΠΑ: « Έχω ως στόχο να ενώσω τη χώρα μας»